text:
εγκριθεί για τον συγκεκριμένο τύπου(-ους) οχημάτων.
 2.1.2. Η αρχική ταχύτητα περιστροφής του δυναμομέτρου αδρανείας πρέπει να αντιστοιχεί στη γραμμική ταχύτητα του οχήματος που ορίζεται στο σημείο 3.1 του παρόντος παραρτήματος και να βασίζεται στη δυναμική ακτίνα κύλισης του μικρότερου ελαστικού επισώτρου που έχει εγκριθεί για τον συγκεκριμένο τύπο(-ους).
 2.1.3. Οι επενδύσεις πεδών που υποβάλλονται για δοκιμή πρέπει να τοποθετούνται στην κατάλληλη πέδη και, μέχρις ότου οριστεί συγκεκριμένη διαδικασία αποτριβής τους, πρέπει να αποτρίβονται σύμφωνα με τις οδηγίες του κατασκευαστή και σε συναίνεση με την τεχνική υπηρεσία.
 2.1.4. Εάν χρησιμοποιείται αερόψυξη, η ταχύτητα του αέρα ψύξης που περιρρέει την πέδη πρέπει να είναι:
 vair = 0,33 v
 όπου:
 v = ταχύτητα δοκιμής του οχήματος κατά την έναρξη της πέδησης.
 2.1.5. Η διάταξη ενεργοποίησης με την οποία εφοδιάζεται η πέδη πρέπει να είναι αντίστοιχη της τοποθετούμενης στο όχημα.
 3. Δοκιμές και απαιτήσεις
 3.1. Δοκιμή τύπου 0
 Εκκινώντας από αρχική ταχύτητα 60 km/h και ενώ η θερμοκρασία των πεδών είναι ≤ 100 °C στην αρχή κάθε ενεργοποίησης, διενεργούνται τουλάχιστον έξι διακοπτόμενες ενεργοποιήσεις των πεδών αυξάνοντας βαθμιαία την πίεση στη σωλήνωση ή τη δύναμη ενεργοποίησης ώστε η πίεση στη σωλήνωση να αυξηθεί μέχρι τη μέγιστη τιμή ή η επιβράδυνση να φθάσει την τιμή 6 m/s2. Επαναλαμβάνεται η τελευταία ενεργοποίηση της πέδης από αρχική ταχύτητα 40 km/h.
 3.2. Δοκιμή τύπου I
 3.2.1. Διαδικασία θέρμανσης
 Η πέδη θερμαίνεται με συνεχή πέδηση σύμφωνα με την απαίτηση του κανονισμού αριθ. 13, παράρτημα 4, σημείο 1.5.2. εκκινώντας από αρχική θερμοκρασία του δίσκου/τυμπάνου της πέδης ≤ 100 °C.
 3.2.2. Επίδοση θερμών πεδών
 Μετά την ολοκλήρωση της διαδικασίας θέρμανσης, μετρείται η επίδοση από αρχική ταχύτητα 40 km/h υπό τις συνθήκες που προβλέπονται στο ανωτέρω σημείο 3.2.1., χρησιμοποιώντας την ίδια πίεση στη σωλήνωση ή την ίδια δύναμη ενεργοποίησης (οι συνθήκες θερμοκρασίας επιτρέπεται να είναι διαφορετικές). Η μέση πλήρως ανεπτυγμένη επιβράδυνση με τη θερμή πέδη πρέπει να είναι τουλάχιστον 60 % της τιμής που επιτεύχθηκε με την ψυχρή πέδη ή 3,5 m/s2.
 3.3. Δοκιμή ισοδύναμης επίδοσης των ψυχρών πεδών
 Η επίδοση των ψυχρών πεδών με το ανταλλακτικό συγκρότημα επένδυσης πεδών συγκρίνεται προς την επίδοση των ψυχρών πεδών με το αρχικό συγκρότημα επένδυσης πεδών μέσω της σύγκρισης των αποτελεσμάτων της δοκιμής τύπου 0 όπως περιγράφεται στο σημείο 3.1.
 3.3.1. Η δοκιμή τύπου 0 που προδιαγράφεται στο σημείο 3.1. διενεργείται με παρτίδα του αρχικού συγκροτήματος επένδυσης πεδών.
 3.3.2. Το ανταλλακτικό συγκρότημα επένδυσης πεδών θεωρείται ότι προσφέρει χαρακτηριστικά επιδόσεων παρόμοια προς εκείνα του αρχικού συγκροτήματος επένδυσης πεδών εάν υπό την ίδια πίεση στη σωλήνωση ή δύναμη ενεργοποίησης οι επιτευχθείσες μέγιστες πλήρως ανεπτυγμένες επιβραδύνσεις στα ανώτερα δύο τρίτα της καμπύλης που προέκυψε δεν διαφέρουν περισσότερο από ± 15 % από τις τιμές που προέκυψαν με το αρχικό συγκρότημα επένδυσης πεδών.
 ΠΑΡΑΡΤΗΜΑ 6
 Απαιτήσεις για ανταλλακτικά συγκροτήματα επένδυσης πεδών και επενδύσεις τυμπανόφρενων για οχήματα των κατηγοριών O3 και O4
 1. Συνθήκες δοκιμής
 Οι δοκιμές που προβλέπονται στο παρόν παράρτημα επιτρέπεται να διεξαχθούν εναλλακτικά σε όχημα δοκιμής ή σε δυναμόμετρο αδρανείας ή σε κλίνη δοκιμών κυλιόμενης οδού υπό τους ίδιους όρους που αναφέρονται στον κανονισμό 13, παράρτημα 11, Προσάρτημα


text:
2, σημεία 3.1. έως 3.4.
 Οι επενδύσεις πεδών που υποβάλλονται για δοκιμή πρέπει να τοποθετούνται στις κατάλληλες πέδες και, μέχρις ότου οριστεί συγκεκριμένη διαδικασία αποτριβής τους, πρέπει να αποτρίβονται σύμφωνα με τις οδηγίες του κατασκευαστή και σε συναίνεση με την τεχνική υπηρεσία.
 2. Δοκιμές και απαιτήσεις
 2.1. Συμμόρφωση με τον κανονισμό αριθ. 13, παράρτημα 11
 Στις πέδες διενεργείται δοκιμή σύμφωνα με τις απαιτήσεις του κανονισμού αριθ. 13, παράρτημα 11, Προσάρτημα 2, σημείο 3.5.
 2.1.1.
 Τα αποτελέσματα πρέπει να αναφέρονται σε μορφή σύμφωνα με τον κανονισμό αριθ. 13, παράρτημα 11, Προσάρτημα 3.
 2.1.2.
 Πρέπει να γίνει σύγκριση μεταξύ αυτών των αποτελεσμάτων και εκείνων που προκύπτουν με τα αρχικά συγκροτήματα επένδυσης πεδών ή τις αρχικές επενδύσεις τυμπανόφρενων υπό τις ίδιες συνθήκες.
 2.1.3.
 Η επίδοση θερμών πεδών που επιτεύχθηκε με την ίδια εισερχόμενη ροπή του ανταλλακτικού συγκροτήματος επένδυσης πεδών ή της ανταλλακτικής επένδυσης τυμπανόφρενων στη δοκιμή τύπου I ή στη δοκιμή τύπου III (κατά περίπτωση) πρέπει να είναι:
 α)
 ίση ή μεγαλύτερη από την επίδοση θερμών πεδών του αρχικού συγκροτήματος επένδυσης πεδών ή της αρχικής επένδυσης τυμπανόφρενων·, ή
 β)
 τουλάχιστον το 90 % της επίδοσης ψυχρών πεδών του ανταλλακτικού συγκροτήματος επένδυσης πεδών ή της ανταλλακτικής επένδυσης τυμπανόφρενων.
 Η αντίστοιχη διαδρομή του ενεργοποιητή, δεν πρέπει να είναι ≥ 110 % της τιμής που επιτεύχθηκε με το αρχικό συγκρότημα επένδυσης πεδών ή την αρχική επένδυση τυμπανόφρενων και δεν πρέπει να υπερβαίνει την τιμή sp όπως ορίζεται στο παράρτημα 11, Προσάρτημα 2, σημείο 2. του κανονισμού αριθ. 13. Στην περίπτωση όπου το αρχικό συγκρότημα επένδυσης πεδών ή η αρχική επένδυση τυμπανόφρενων έχει δοκιμαστεί σύμφωνα με τις απαιτήσεις δοκιμής τύπου ΙΙ, οι ελάχιστες απαιτήσεις του κανονισμού αριθ. 13, παράρτημα 4, σημείο 1.7.2. (δοκιμή τύπου III) να ισχύουν για το ανταλλακτικό συγκρότημα επένδυσης πεδών ή ανταλλακτική επένδυση τυμπανόφρενων.
 2.2. Δοκιμή ισοδύναμης επίδοσης των ψυχρών πεδών (τύπου 0)
 2.2.1.
 Σύμφωνα με τους όρους του σημείου 1 του παρόντος παραρτήματος και εκκινώντας από αρχική ταχύτητα 60 km/h και ενώ η θερμοκρασία των πεδών είναι ≤ 100 °C, διενεργούνται τουλάχιστον έξι διακοπτόμενες ενεργοποιήσεις των πεδών αυξάνοντας βαθμιαία τη δύναμη στο ποδόπληκτρο ή την πίεση στη σωλήνωση ώστε η πίεση στη σωλήνωση να αυξηθεί μέχρι τη μέγιστη τιμή 6,5 bar ή η επιβράδυνση να φθάσει την τιμή 6 m/s2.
 2.2.2.
 Για κάθε ενεργοποίηση των πεδών καταγράφεται και απεικονίζεται γραφικώς η δύναμη στο ποδόπληκτρο ή η πίεση στη σωλήνωση και η μέση πλήρως ανεπτυγμένη επιβράδυνση.
 2.2.3.
 Τα αποτελέσματα συγκρίνονται με εκείνα που προκύπτουν με τα αρχικά συγκροτήματα επένδυσης πεδών ή τις αρχικές επενδύσεις τυμπανόφρενων υπό τις ίδιες συνθήκες δοκιμής.
 2.2.4.
 Το ανταλλακτικό συγκρότημα επένδυσης πεδών ή η ανταλλακτική επένδυση τυμπανόφρενων θεωρείται ότι προσφέρει χαρακτηριστικά επιδόσεων παρόμοια προς εκείνα του αρχικού συγκροτήματος επένδυσης πεδών ή της αρχικής ανταλλακτικής επένδυσης τυμπανόφρενων εάν υπό την ίδια δύναμη εισόδου ή υπό την ίδια πίεση στη σωλήνωση οι επιτευχθείσες μέγιστες πλήρως ανεπτυγμένες επιβραδύνσεις στα ανώτερα δύο τρίτα της καμπύλης που προέκυψε δεν διαφέρουν περισσότερο από – 5 και + 15 % από τις τιμές που προέκυψαν με το αρχικό συγκρότημα επένδυσης πεδών ή την αρχική επένδυση τυμπανόφρενων.
 ΠΑΡΑΡΤΗΜΑ

type: contracts

jurisdiction: EU


text:
7
 Απαιτήσεις για ανταλλακτικά συγκροτήματα επένδυσης πεδών για οχήματα της κατηγορίας L
 1. Συνθήκες δοκιμής
 1.1. Όχημα αντιπροσωπευτικό του (των) τύπου(-ων) για τον (τους) οποίο(-ους) ζητείται η έγκριση του ανταλλακτικού συγκροτήματος επένδυσης πεδών εφοδιάζεται με συγκροτήματα επένδυσης πεδών του τύπου για τον οποίο ζητείται έγκριση και εξοπλίζεται με τα όργανα μέτρησης για δοκιμή πέδησης που απαιτούνται σύμφωνα με τον κανονισμό αριθ. 78.
 1.2. Τα συγκροτήματα επένδυσης πεδών υποβάλλονται για τη δοκιμή πρέπει να τοποθετούνται στις κατάλληλες πέδες και, μέχρις ότου οριστεί συγκεκριμένη διαδικασία αποτριβής τους, πρέπει να αποτρίβονται σύμφωνα με τις οδηγίες του κατασκευαστή και σε συναίνεση με την τεχνική υπηρεσία.
 1.3. Στην περίπτωση των συγκροτημάτων επένδυσης πεδών για οχήματα με συνδυασμένο σύστημα πέδησης κατά την έννοια του σημείου 2.9. του κανονισμού αριθ. 78, πρέπει να υποβληθεί σε δοκιμή ο συνδυασμός (οι συνδυασμοί) των συγκροτημάτων επένδυσης πεδών του εμπρόσθιου και του οπίσθιου άξονα τους οποίους αφορά η έγκριση.
 Ο συνδυασμός επιτρέπεται να αποτελείται από ανταλλακτικά συγκροτήματα επένδυσης πεδών για τους δύο άξονες και/ή ένα ανταλλακτικό συγκρότημα επένδυσης πεδών στον ένα και ένα αρχικό συγκρότημα επένδυσης πεδών στον άλλο άξονα.
 2. Δοκιμές και απαιτήσεις
 2.1. Συμμόρφωση με τον κανονισμό αριθ. 78
 2.1.1. Στο σύστημα πέδησης του οχήματος διενεργείται δοκιμή σύμφωνα με τις απαιτήσεις για την αντίστοιχη κατηγορία οχημάτων (L1, L2, L3, L4 ή L5) που προβλέπονται στον κανονισμό αριθ. 78, παράρτημα 3, σημείο 1. Οι ισχύουσες απαιτήσεις ή δοκιμές είναι:
 2.1.1.1. Δοκιμή τύπου 0 με τον κινητήρα αποσυμπλεγμένο
 Η δοκιμή πρέπει να διεξάγεται μόνο σε έμφορτη κατάσταση. Οι πέδες ενεργοποιούνται τουλάχιστον έξι φορές σε τακτικά βήματα πίεσης της δύναμης στο ποδόπληκτρο ή πίεσης στη σωλήνωση μέχρι την εμπλοκή των τροχών ή μέχρι επιβράδυνση 6 m/s2 ή μέχρι τη μέγιστη επιτρεπόμενη δύναμη στο ποδόπληκτρο.
 2.1.1.2. Δοκιμή τύπου 0 με τον κινητήρα συμπλεγμένο
 Εφαρμόζεται μόνο για τα οχήματα των κατηγοριών L3, L4 και L5.
 2.1.1.3. Δοκιμή τύπου 0 με βρεγμένες πέδες
 Δεν εφαρμόζεται για οχήματα κατηγορίας L5 ή σε περιπτώσεις τυμπανόφρενων ή πλήρως κλειστών δισκόφρενων που δεν υπεβλήθησαν σε αυτή τη δοκιμή κατά τη διάρκεια της έγκρισης του κανονισμού αριθ. 78.
 2.1.1.4. Δοκιμή τύπου I
 Εφαρμόζεται μόνο για τα οχήματα των κατηγοριών L3, L4 και L5.
 2.1.2. Το όχημα πρέπει να ικανοποιεί όλες τις σχετικές απαιτήσεις που αναφέρονται στον κανονισμό αριθ. 78, παράρτημα 3, σημείο 2 για την εν λόγω κατηγορία οχημάτων.
 2.2. Πρόσθετες απαιτήσεις
 2.2.1. Δοκιμή ισοδύναμης επίδοσης των ψυχρών πεδών
 Η επίδοση των ψυχρών πεδών με το ανταλλακτικό συγκρότημα επένδυσης πεδών συγκρίνεται προς την επίδοση των ψυχρών πεδών με το αρχικό συγκρότημα επένδυσης πεδών μέσω της σύγκρισης των αποτελεσμάτων της δοκιμής τύπου 0 όπως περιγράφεται στο σημείο 2.1.1.1.
 2.2.1.1. Η δοκιμή τύπου 0 που προδιαγράφεται στο σημείο 2.1.1.1. διενεργείται με παρτίδα του αρχικού συγκροτήματος επένδυσης πεδών.
 2.2.1.2. Το ανταλλακτικό συγκρότημα επένδυσης πεδών θεωρείται ότι προσφέρει χαρακτηριστικά επιδόσεων παρόμοια προς εκείνα του αρχικού συγκροτήματος επένδυσης πεδών εάν υπό την ίδια πίεση στη σωλήνωση οι επιτευχθείσες μέγιστες πλήρως ανεπτυγμένες επιβραδύνσεις στα ανώτερα δύο τρίτα της καμπύλης που προέκυψε δεν διαφέρουν περισσότερο από ± 15 % από τις τιμές που προέκυψαν με το αρχικό


text:
συγκρότημα επένδυσης πεδών.
 2.2.2. Δοκιμή ευαισθησίας στην ταχύτητα
 Η δοκιμή αυτή εφαρμόζεται μόνο για οχήματα των κατηγοριών L3, L4 και L5 και διεξάγεται με το όχημα έμφορτο υπό τους όρους της δοκιμής τύπου 0 με τον κινητήρα αποσυμπλεγμένο. Όμως οι ταχύτητες δοκιμής είναι διαφορετικές.
 2.2.2.1. Από τα αποτελέσματα της δοκιμής τύπου 0, όπως περιγράφεται στο σημείο 2.1.1.1., προσδιορίζεται η δύναμη στο ποδόπληκτρο ή η πίεση στη σωλήνωση που αντιστοιχεί με την ελάχιστη απαιτούμενη μέση πλήρως ανεπτυγμένη επιβράδυνση για την εν λόγω κατηγορία οχημάτων.
 2.2.2.2. Με χρήση της δύναμης στο ποδόπληκτρο ή της πίεσης στη σωλήνωση όπως ορίζεται στο σημείο 2.2.2.1. και με αρχική θερμοκρασία των πεδών ≤ 100 °C, ενεργοποιούνται τρεις φορές οι πέδες από τις ακόλουθες ταχύτητες:
 40 km/h, 80 km/h και 120 km/h (αν vmax ≥ 130 km/h)
 2.2.2.3. Υπολογίζεται ο μέσος όρος των αποτελεσμάτων για κάθε ομάδα τριών ενεργοποιήσεων των πεδών και σχεδιάζεται η γραφική παράσταση της ταχύτητας ως συνάρτηση της αντίστοιχης μέσης πλήρως ανεπτυγμένης επιβράδυνσης.
 2.2.2.4. Οι μέσες πλήρως ανεπτυγμένες επιβραδύνσεις που καταγράφηκαν για τις υψηλότερες ταχύτητες πρέπει να μην διαφέρουν περισσότερο από ± 15 % από τη μέση πλήρως ανεπτυγμένη επιβράδυνση που καταγράφηκε για την κατώτατη ταχύτητα.
 ΠΑΡΑΡΤΗΜΑ 8
 Τεχνικές προδιαγραφές για τα ανταλλακτικά συγκροτήματα επένδυσης πεδών που προορίζονται για χρήση σε ξεχωριστά συστήματα πεδών στάθμευσης που είναι ανεξάρτητα από το σύστημα πέδησης πορείας του οχήματος
 1. ΣΥΜΜΟΡΦΩΣΗ ΜΕ ΤΟΝ ΚΑΝΟΝΙΣΜΟ αριθ. 13
 Η συμμόρφωση με τις απαιτήσεις του κανονισμού αριθ. 13 πρέπει να αποδεικνύεται σε όχημα δοκιμής.
 1.1. Δοκιμή οχήματος
 Όχημα αντιπροσωπευτικό του (των) τύπου(-ων) για τον (τους) οποίο(-ους) ζητείται η έγκριση του ανταλλακτικού συγκροτήματος επένδυσης πεδών εφοδιάζεται με ανταλλακτικά συγκροτήματα επένδυσης πεδών του τύπου για τον οποίο ζητείται έγκριση και εξοπλίζεται με τα όργανα μέτρησης για δοκιμή πέδησης που απαιτούνται σύμφωνα με τον κανονισμό αριθ. 13. Το όχημα πρέπει να είναι πλήρως έμφορτο. Επενδύσεις πεδών που υποβάλλονται για δοκιμή πρέπει να τοποθετούνται στις κατάλληλες πέδες και δεν πρέπει να αποτρίβονται.
 1.2. Στο σύστημα πέδησης στάθμευσης του οχήματος διενεργείται δοκιμή σύμφωνα με όλες τις απαιτήσεις που προβλέπονται στον κανονισμό αριθ. 13 παράρτημα 4 σημείο 2.3.
 ΠΑΡΑΡΤΗΜΑ 9
 ΠΡΟΣΔΙΟΡΙΣΜΟΣ ΤΗΣ ΣΥΜΠΕΡΙΦΟΡΑΣ ΣΕ ΤΡΙΒΗ ΜΕΣΩ ΜΗΧΑΝΙΚΗΣ ΔΟΚΙΜΗΣ
 1. ΕΙΣΑΓΩΓΗ
 1.1. Δείγματα του τύπου ανταλλακτικού συγκροτήματος επένδυσης πεδών υπόκεινται σε δοκιμή επί μηχανής η οποία μπορεί να αναπαράγει τις συνθήκες και τις διαδικασίες δοκιμών που περιγράφονται στο παρόν παράρτημα.
 1.2. Αξιολογούνται τα αποτελέσματα των δοκιμών για να καθορισθεί η συμπεριφορά του δείγματος σε τριβή.
 1.3. Η συμπεριφορά σε τριβή των δειγμάτων συγκρίνεται για να αξιολογηθεί η συμμόρφωση προς αναγνωρισμένο πρότυπο για τύπο ανταλλακτικών συγκροτημάτων επένδυσης πεδών.
 2. ΑΝΤΑΛΛΑΚΤΙΚΑ ΣΥΓΚΡΟΤΉΜΑΤΑ ΕΠΕΝΔΥΣΗΣ ΠΕΔΩΝ ΓΙΑ ΟΧΗΜΑΤΑ ΤΩΝ ΚΑΤΗΓΟΡΙΩΝ M1, M2, N1, O1, O2 ΚΑΙ l
 2.1. Εξοπλισμός
 2.1.1. Το μηχάνημα πρέπει να είναι σχεδιασμένο για να δέχεται και να χειρίζεται πέδη πλήρους μεγέθους παρόμοια με εκείνες που είναι τοποθετημένες στον άξονα του οχήματος που χρησιμοποιείται για τις δοκιμές έγκρισης σύμφωνα με το σημείο 5. του παρόντος κανονισμού.
 2.1.2. Η ταχύτητα περιστροφής του δίσκου ή του τυμπάνου πρέπει να είναι 660 ± 10 1/min 1/χωρίς φορτίο και όχι κατώτερη από 600


text:
1/min με πλήρες φορτίο (1).
 2.1.3. Πρέπει να είναι δυνατή η ρύθμιση και η αυτοματοποίηση των κύκλων δοκιμών και των ενεργοποιήσεων των πεδών κατά τη διάρκεια των κύκλων δοκιμών.
 2.1.4. Καταγράφονται η ροπή στην έξοδο ή η πίεση πέδησης (μέθοδος σταθερής ροπής) και η θερμοκρασία της τριβόμενης επιφάνειας.
 2.1.5. Πρέπει να έχει προβλεφθεί ο άμεσος αερισμός για την ψύξη όλης της πέδης με παροχή 600 ± 60 m3/h.
 2.2. Διαδικασία δοκιμής
 2.2.1. Προετοιμασία των δειγμάτων
 Το πρόγραμμα ρονταρίσματος του κατασκευαστή πρέπει να εξασφαλίζει τουλάχιστον 80 % εμβαδόν επιφάνειας επαφής για τα συγκροτήματα πλινθίων χωρίς η θερμοκρασία επιφάνειας να υπερβαίνει τους 300 °C και 70 % εμβαδόν επιφάνειας επαφής για τις κύριες επενδύσεις σιαγόνων χωρίς η θερμοκρασία επιφάνειας να υπερβαίνει τους 200 °C.
 2.2.2. Πρόγραμμα δοκιμών
 Το πρόγραμμα δοκιμών αποτελείται από αριθμό αλλεπάλληλων κύκλων πέδησης καθένας εκ των οποίων περιλαμβάνει X διαστήματα ενεργοποίησης των πεδών επί πέντε δευτερόλεπτα με παρεμβαλλόμενες αποσυσφίξεις των πεδών διαρκείας δέκα δευτερολέπτων.
 Επιτρέπεται να χρησιμοποιηθούν, εναλλακτικώς, οι εξής δύο μέθοδοι:
 2.2.2.1. Πρόγραμμα δοκιμών με σταθερή πίεση
 2.2.2.1.1. Συγκροτήματα πλινθίων
 Η υδραυλική πίεση p κάτω από το (τα) έμβολο(-α) του κυλίνδρου πρέπει να παραμένει σταθερή σύμφωνα με τον ακόλουθο τύπο:
 Md
 =
 150 Nm για Ak ≤ 18,1 cm2
 Md
 =
 300 Nm για Ak > 18,1 cm2
 Ak
 =
 επιφάνεια εμβόλου σύσφιξης
 rw
 =
 ωφέλιμη ακτίνα δίσκου
 Αριθ. κύκλου
 Αριθμός ενεργοποιήσεων των πεδών X
 Αρχική θερμοκρασία του δίσκου/τυμπάνου της πέδης
 (°C)
 Μέγιστη θερμοκρασία του δίσκου/τυμπάνου της πέδης
 (°C)
 Εξαναγκασμένη ψύξη
 1
 1 × 10
 ≤ 60
 ανοιχτή
 όχι
 2-6
 5 × 10
 100
 ανοιχτή (350) (2)
 όχι
 7
 1 × 10
 100
 ανοιχτή
 ναι
 2.2.2.1.2. Επενδύσεις σιαγόνων
 Η μέση πίεση επαφής στην επιφάνεια τριβής των επενδύσεων των πεδών πρέπει να παραμένει σταθερή σε 22 ± 6 N/cm2, όταν υπολογίζεται για στατική πέδη χωρίς αυτόματη υποβοήθηση.
 Αριθ. κύκλου
 Αριθμός ενεργοποιήσεων των πεδών X
 Αρχική θερμοκρασία του δίσκου/τυμπάνου της πέδης
 (°C)
 Μέγιστη θερμοκρασία του δίσκου/τυμπάνου της πέδης
 (°C)
 Εξαναγκασμένη ψύξη
 1
 1 × 10
 ≤ 60
 200
 ναι
 2
 1 × 10
 100
 ανοιχτή
 όχι
 3
 1 × 10
 100
 200
 ναι
 4
 1 × 10
 100
 ανοιχτή
 όχι
 2.2.2.2. Πρόγραμμα δοκιμών με σταθερή ροπή
 Η μέθοδος αυτή εφαρμόζεται μόνον για συγκροτήματα πλινθίων. Η ροπή πέδησης πρέπει να παραμένει σταθερή, με ανοχή ± 5 %, και ρυθμισμένη έτσι ώστε να εξασφαλίζει ότι τηρούνται οι μέγιστες θερμοκρασίες στους δίσκους πέδης που δίδονται στον κατωτέρω πίνακα.
 Αριθ. κύκλου
 Αριθμός ενεργοποιήσεων των πεδών X
 Αρχική θερμοκρασία του δίσκου/τυμπάνου της πέδης
 (°C)
 Μέγιστη θερμοκρασία του δίσκου/τυμπάνου της πέδης
 (°C)
 Εξαναγκασμένη ψύξη
 1
 1 × 5
 ≤ 60
 300-350 (200-250) (3)
 όχι
 2-4
 3 × 5
 100
 300-350 (200-250)
 όχι
 5
 1 × 10
 100
 500-600 (300-350)
 όχι
 6-9
 4 × 5
 100
 300-350 (200-250)
 όχι
 10
 1 × 10
 100
 500-600 (300-350)
 όχι
 11-13
 3 × 5
 100
 300-350 (200-250)
 όχι
 14
 1 × 5
 ≤ 60
 300-350 (200-250)
 όχι
 2.3. Αξιολόγηση των αποτελεσμάτων των δοκιμών
 Η συμπεριφορά σε τριβή καθορίζεται από τη ροπή πέδης που καταγράφεται σε επιλεγμένες χρονικές στιγμές του προγράμματος


text:
δοκιμών. Όταν κάποια παράμετρος πέδησης παραμένει σταθερή, π.χ. ο δίσκος της πέδης, από τη ροπή πέδησης μπορεί να υπολογισθεί άμεσα ο συντελεστής τριβής.
 2.3.1. Συγκροτήματα πλινθίων
 2.3.1.1. Ο λειτουργικός συντελεστής τριβής (μοp) είναι ο μέσος όρος των τιμών που καταγράφηκε από τον δεύτερο μέχρι τον έβδομο κύκλο (μέθοδος σταθερής πίεσης) ή κατά τους κύκλους 2-4, 6-9 και 11-13 (μέθοδος σταθερής ροπής). Η μέτρηση πρέπει να γίνεται ένα δευτερόλεπτο μετά την πρώτη ενεργοποίηση των πεδών κάθε κύκλου δοκιμών.
 2.3.1.2. Ο μέγιστος συντελεστής τριβής (μmax) είναι η ανώτατη τιμή που καταγράφηκε σε όλους τους κύκλους δοκιμών.
 2.3.1.3. Η ελάχιστη τιμή τριβής (μmin) είναι η κατώτατη τιμή που καταγράφηκε σε όλους τους κύκλους δοκιμών.
 2.3.2. Συγκροτήματα σιαγόνων
 2.3.2.1. Η μέση ροπή (Mmean) είναι ο μέσος όρος της μέγιστης και ελάχιστης τιμής της ροπής πέδησης που καταγράφηκαν κατά την πέμπτη ενεργοποίηση των πεδών του πρώτου και τρίτου κύκλου.
 2.3.2.2. Η ροπή των θερμών πεδών (Mhot) είναι η ελάχιστη ροπή πέδησης που αναπτύχθηκε κατά τον δεύτερο και τέταρτο κύκλο δοκιμών. Εάν η θερμοκρασία υπερβαίνει τους 300 °C κατά τη διάρκεια αυτών των κύκλων πρέπει να ληφθεί ως Mhot η τιμή που αντιστοιχεί στους 300 °C.
 2.4. Κριτήρια αποδοχής
 2.4.1. Όταν υποβάλλεται αίτηση για έγκριση τύπου ανταλλακτικού συγκροτήματος επένδυσης πεδών πρέπει να δίνονται:
 2.4.1.1.
 οι τιμές μοp, μmin, μmax για τα συγκροτήματα πλινθίων.
 2.4.1.2.
 οι τιμές Mmean και Mhot για τις επενδύσεις σιαγόνων.
 2.4.2. Κατά την παραγωγή εγκεκριμένου τύπου ανταλλακτικών συγκροτημάτων επένδυσης πεδών πρέπει να διαπιστώνεται η συμμόρφωση προς τις τιμές που καταγράφηκαν σύμφωνα με το σημείο 2.4.1. του παρόντος παραρτήματος με τις ακόλουθες ανοχές:
 2.4.2.1.
 για πλινθία δισκόφρενων:
 μοp ± 15 % της καταγεγραμμένης τιμής
 μmin ≥ της καταγεγραμμένης τιμής
 μmax ≤ της καταγεγραμμένης τιμής
 2.4.2.2.
 για τις συνήθεις επενδύσεις τυμπανόφρενων:
 Mmean ± 20 % της καταγεγραμμένης τιμής
 Mhot ≥ της καταγεγραμμένης τιμής.
 3. ΑΠΑΙΤΗΣΕΙΣ ΓΙΑ ΑΝΤΑΛΛΑΚΤΙΚΑ ΣΥΓΚΡΟΤΉΜΑΤΑ ΕΠΕΝΔΥΣΗΣ ΠΕΔΩΝ ΓΙΑ ΟΧΗΜΑΤΑ ΤΩΝ ΚΑΤΗΓΟΡΙΩΝ M3, N2, N3, O3, ΚΑΙ O4
 3.1. Εξοπλισμός
 3.1.1. Το μηχάνημα πρέπει να είναι εξοπλισμένο με δισκόφρενο τύπου σταθερού κυλίνδρου με διάμετρο κυλίνδρου 60 mm και στερεό (μη εξαεριζόμενο) δίσκο με διάμετρο 278 ± 2 mm και πάχος 12 mm ± 0,5 mm. Ένα ορθογώνιο τεμάχιο του υλικού τριβής με εμβαδόν 44 cm2 ± 0,5 cm2 και πάχος τουλάχιστον 6 πρέπει να στερεωθεί στην πλάκα υποστήριξης.
 3.1.2. Η ταχύτητα περιστροφής του δίσκου πρέπει να είναι 660 ± 10 1/min χωρίς φορτίο και όχι κατώτερη από 600 1/min με πλήρες φορτίο.
 3.1.3. Η μέση πίεση επαφής στην επιφάνεια τριβής των επενδύσεων των πεδών πρέπει να παραμένει σταθερή σε 75 N/cm2 ± 10 N/cm2.
 3.1.4. Πρέπει να είναι δυνατή η ρύθμιση και η αυτοματοποίηση των κύκλων δοκιμών και των ενεργοποιήσεων των πεδών κατά τη διάρκεια των κύκλων δοκιμών.
 3.1.5. Καταγράφονται η ροπή στην έξοδο και η θερμοκρασία της τριβόμενης επιφάνειας.
 3.1.6. Πρέπει να έχει προβλεφθεί ο άμεσος αερισμός για την ψύξη όλης της πέδης με παροχή 600 ± 60 m3/h.
 3.2. Διαδικασία δοκιμής
 3.2.1. Προετοιμασία των δειγμάτων
 Το χρονοδιάγραμμα για το στρώσιμο (ροντάρισμα) των επενδύσεων των πεδών που προβλέπει ο κατασκευαστής πρέπει να


text:
εξασφαλίζει τουλάχιστον 80 % επιφάνεια επαφής χωρίς η επιφανειακή θερμοκρασία να υπερβαίνει τους 200 °C.
 3.2.2. Πρόγραμμα δοκιμών
 Η διαδικασία δοκιμών αποτελείται από αριθμό αλλεπάλληλων κύκλων πέδησης καθένας εκ των οποίων περιλαμβάνει έναν αριθμό X διαστημάτων ενεργοποίησης των πεδών επί πέντε δευτερόλεπτα με παρεμβαλλόμενες αποσυσφίξεις των πεδών διαρκείας δέκα δευτερολέπτων.
 Αριθ. κύκλου
 Αριθμός ενεργοποιήσεων των πεδών X
 Αρχική θερμοκρασία του δίσκου/τυμπάνου της πέδης
 (°C)
 Εξαναγκασμένη ψύξη
 1
 5
 100
 ναι
 2
 5
 αυξανόμενη ≤ 200
 όχι
 3
 5
 200
 όχι
 4
 5
 αυξανόμενη ≤ 300
 όχι
 5
 5
 300
 όχι
 6
 3
 250
 ναι
 7
 3
 200
 ναι
 8
 3
 150
 ναι
 9
 10
 100
 ναι
 10
 5
 αυξανόμενη ≤ 300
 όχι
 11
 5
 300
 όχι
 3.3. Αξιολόγηση των αποτελεσμάτων των δοκιμών
 Η συμπεριφορά σε τριβή καθορίζεται από τη ροπή πέδης που καταγράφεται σε επιλεγμένους κύκλους του προγράμματος δοκιμών. Από τη ροπή πέδησης πρέπει να υπολογισθεί άμεσα ο συντελεστής τριβής μ.
 Η τιμή μ της κάθε ενεργοποίησης των πεδών προσδιορίζεται ως η μέση τιμή της ενεργοποίησης των πεδών για 5 δευτερόλεπτα.
 3.3.1. Ο επιχειρησιακός συντελεστής τριβής μοp1 είναι η μέση τιμή του μ που έχει καταγραφεί για τις ενεργοποιήσεις των πεδών στους κύκλους 1 και μop2 είναι η μέση τιμή του μ που έχει καταγραφεί για τις ενεργοποιήσεις των πεδών στον κύκλο 9.
 3.3.2. Ο μέγιστος συντελεστής τριβής μmax είναι η ανώτατη τιμή του μ που καταγράφηκε σε μια ενεργοποίηση κατά τη διάρκεια των κύκλων 1 ως και 11.
 3.3.3. Ο ελάχιστος συντελεστής τριβής μmin είναι η κατώτατη τιμή του μ που καταγράφηκε σε μια ενεργοποίηση κατά τη διάρκεια των κύκλων 1 ως και 11.
 3.4. Κριτήρια αποδοχής
 3.4.1. Όταν υποβάλλεται αίτηση για έγκριση ενός τύπου ανταλλακτικού συγκροτήματος επένδυσης πεδών ή ενός τύπου ανταλλακτικής επένδυσης τυμπανόφρενων πρέπει να υποβάλλονται τιμές για τα μop1, μop2, μmin και μmax.
 3.4.2. Κατά την παραγωγή ενός εγκεκριμένου τύπου ανταλλακτικού συγκροτήματος επένδυσης πεδών ή τύπου ανταλλακτικής επένδυσης τυμπανόφρενων, δοκιμαστικά δείγματα πρέπει να αποδεικνύουν τη συμμόρφωση προς τις τιμές που καταγράφηκαν σύμφωνα με το σημείο 3.4.1. αυτού του παραρτήματος με τις ακόλουθες ανοχές:
 μop1, μop2 ± 15 της καταγεγραμμένης τιμής
 μmin ≥ της καταγεγραμμένης τιμής
 μmax ≤ της καταγεγραμμένης τιμής.
 (1) Μία χαμηλότερη ταχύτητα δοκιμής μπορεί να χρησιμοποιηθεί για τα οχήματα της κατηγορίας L1 και L2.
 (2) Η θερμοκρασία περιορίζεται στους 350 °C στην περίπτωση οχημάτων της κατηγορίας L, και ο αριθμός των φρεναρισμάτων ανά κύκλο πρέπει να μειωθεί ανάλογα, εάν χρειάζεται. Σε αυτή την περίπτωση ο αριθμός των κύκλων οφείλει να αυξηθεί ώστε ο συνολικός αριθμός φρεναρισμάτων να μείνει σταθερός.
 (3) Οι εντός παρενθέσεως τιμές εφαρμόζονται στα οχήματα της κατηγορίας L.


text:
 Σημαντική ανακοίνωση νομικού περιεχομένου
 |
 22007D0099
 Απόφαση της Μεικτής Επιτροπής του ΕΟX αριθ. 99/2007, της 28ης Σεπτεμβρίου 2007 , για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
 Επίσημη Εφημερίδα αριθ. L 047 της 21/02/2008 σ. 0010 - 0011
 Απόφαση της μεικτής Επιτροπής του ΕΟXαριθ. 99/2007της 28ης Σεπτεμβρίου 2007για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ TOY ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα I της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 73/2007 της 6ης Ιουλίου 2007 [1].(2) Η οδηγία 2006/88/EK του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων [2] (όπως διορθώθηκε στην ΕΕ L 140 της 1.6.2007, σ. 59), πρέπει να ενσωματωθεί στη συμφωνία.(3) Η απόφαση 2006/911/ΕΚ της Επιτροπής, της 5ης Δεκεμβρίου 2006, για την τροποποίηση των οδηγιών 64/432/ΕΟΚ, 90/539/ΕΟΚ, 92/35/ΕΟΚ, 92/119/ΕΟΚ, 93/53/ΕΟΚ, 95/70/ΕΚ, 2000/75/ΕΚ, 2001/89/ΕΚ, 2002/60/ΕΚ του Συμβουλίου και της απόφασης 2001/618/ΕΚ όσον αφορά τους καταλόγους των εθνικών εργαστηρίων αναφοράς και των κρατικών ινστιτούτων [3] πρέπει να ενσωματωθεί στη συμφωνία.(4) Η απόφαση 2007/104/ΕΚ της Επιτροπής, της 15ης Φεβρουαρίου 2007, για την τροποποίηση της απόφασης 2002/300/ΕΚ όσον αφορά τις περιοχές που εξαιρούνται από τον κατάλογο των εγκεκριμένων ζωνών ως προς την Bonamia ostreae [4] πρέπει να ενσωματωθεί στη συμφωνία.(5) Η οδηγία 2006/88/ΕΚ καταργεί, από την 1η Αυγούστου 2008, τις οδηγίες του Συμβουλίου 91/67//ΕΟΚ [5], 93/53/ΕΟΚ [6], 95/70/ΕΚ [7], που ενσωματώνονται στη συμφωνία και που συνεπώς πρέπει να διαγραφούν από τη συμφωνία από τις 31 Αυγούστου 2008.(6) Η παρούσα απόφαση δεν εφαρμόζεται στο Λιχτενστάιν,ΑΠΟΦΑΣΙΖΕΙ:Άρθρο 1Το κεφάλαιο I του παραρτήματος I της συμφωνίας τροποποιείται ως εξής:1. Μετά το σημείο 8 (οδηγία 95/70/ΕΚ του Συμβουλίου) του μέρους 3.1, παρεμβάλλεται το ακόλουθο σημείο:"8α. 32006 L 0088: Οδηγία 2006/88/EK του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (ΕΕ L 328 της 24.11.2006. σ. 14· όπως διορθώθηκε στην ΕΕ L 140 της 1.6.2007, σ. 59).Η πράξη αυτή εφαρμόζεται επίσης στην Ισλανδία."2. Μετά το σημείο 5 (οδηγία 91/67/ΕΟΚ του Συμβουλίου) του μέρους 4.1, παρεμβάλλεται το ακόλουθο σημείο:"5α. 32006 L 0088: Οδηγία 2006/88/EK του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (ΕΕ L 328 της 24.11.2006. σ. 14· όπως διορθώθηκε στην ΕΕ L 140 της 1.6.2007, σ. 59).Η πράξη αυτή εφαρμόζεται επίσης στην Ισλανδία."3. Στο σημείο 65 (απόφαση 2002/300/ΕΚ της Επιτροπής) του μέρους 4.2, προστίθεται η ακόλουθη περίπτωση:- "— 32007 D 0104: Απόφαση 2007/104/EΚ της Επιτροπής της 15ης Φεβρουαρίου 2007 (ΕΕ L 46 της


text: 16.2.2007, σ. 51)."4. Μετά το σημείο 4 (οδηγία 91/67/ΕΟΚ του Συμβουλίου) του μέρους 8.1, παρεμβάλλεται το ακόλουθο σημείο:"4α. 32006 L 0088: Οδηγία 2006/88/EK του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (ΕΕ L 328 της 24.11.2006. σ. 14· όπως διορθώθηκε στην ΕΕ L 140 της 1.6.2007, σ. 59).Η πράξη αυτή εφαρμόζεται επίσης στην Ισλανδία."5. Προστίθεται η ακόλουθη περίπτωση στο σημείο 3 (οδηγία 2001/89/ΕΚ του Συμβουλίου), στο σημείο 4 (οδηγία 92/35/ΕΟΚ του Συμβουλίου), στο σημείο 7 (οδηγία 93/53/ΕΟΚ του Συμβουλίου), στο σημείο 8 (οδηγία 95/70/ΕΚ του Συμβουλίου), στο σημείο 9 (οδηγία 92/119/ΕΟΚ του Συμβουλίου), στο σημείο 9α (οδηγία 2000/75/ΕΚ του Συμβουλίου), στο σημείο 9β (οδηγία 2002/60/ΕΚ του Συμβουλίου) του μέρους 3.1, στο σημείο 1 (οδηγία 64/432/ΕΟΚ του Συμβουλίου) και στο σημείο 4 (οδηγία 90/539/ΕΟΚ του Συμβουλίου) του μέρους 4.1 και στο σημείο 64 (απόφαση 2001/618/ΕΚ της Επιτροπής) του μέρους 4.2:- "— 32006 D 0911: Απόφαση 2006/911/EΚ της Επιτροπής της 5ης Δεκεμβρίου 2006 (ΕΕ L 346 της 9.12.2006, σ. 41)."6. Τα κείμενα του σημείου 7 (οδηγία 93/53/ΕΟΚ του Συμβουλίου) και του σημείου 8 (οδηγία 95/70/ΕΚ του Συμβουλίου) του μέρους 3.1, του σημείου 5 (οδηγία 91/67/ΕΟΚ του Συμβουλίου) του μέρους 4.1 και του σημείου 4 (οδηγία 91/67/ΕΟΚ του Συμβουλίου) του μέρους 8.1 διαγράφονται από την 1η Αυγούστου 2008.Άρθρο 2Τα κείμενα της οδηγίας 2006/88/ΕΚ, όπως διορθώθηκε στην ΕΕ L 140 της 1.6.2007, σ. 59 και των αποφάσεων 2006/911/ΕΚ και 2007/104/ΕΚ, στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 3Η παρούσα απόφαση αρχίζει να ισχύει στις 29 Σεπτεμβρίου 2007, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας [].Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 28 Σεπτεμβρίου 2007.Για τη Μεικτή Επιτροπή του ΕΟΧΟ ΠρόεδροςStefán Haukur Jóhannesson[1] ΕΕ L 328 της 13.12.2007, σ. 6.[2] ΕΕ L 328 της 24.11.2006. σ. 14.[3] ΕΕ L 346 της 9.12.2006, σ. 41.[4] ΕΕ L 46 της 16.2.2007, σ. 51.[5] ΕΕ L 46 της 19.2.1991, σ. 1.[6] ΕΕ L 175 της 19.7.1993, σ. 23.[7] ΕΕ L 332 της 30.12.1995, σ. 33.[] Δεν αναφέρονται συνταγματικές απαιτήσεις.--------------------------------------------------


text:
 Avis juridique important
 |
 11957E/PRO/BEI/19
 Συνθήκη περί ιδρύσεως της Ευρωπαϊκής Οικονομικής Κοινότητος, Πρωτόκολλο περί του καταστατικού της Ευρωπαϊκής Τραπέζης Επενδύσεων Άρθρο 19
 Αρθρο 19.1. Τα επιτόκια των δανείων που χορηγεί η Τράπεζα καθώς και οι προμήθειες εγγυήσεως πρέπει να προσαρμόζονται στους όρους που επικρατούν στην κεφαλαιαγορά και πρέπει να υπολογίζονται κατά τρόπο ώστε τα έσοδα που προκύπτουν να επιτρέπουν στην Τράπεζα να αντιμετωπίζει τις υποχρεώσεις της, να καλύπτει, τα έξοδά της και να δημιουργεί αποθεματικό κεφάλαιο σύμφωνα με το άρθρο 24.2. Η Τράπεζα δεν παρέχει μειώσεις επιτοκίων. Στην περίπτωση που λόγω του ειδικού χαρακτήρα του χρηματοδοτικού σχεδίου φαίνεται να ενδείκνυται μείωση του επιτοκίου, το ενδιαφερόμενο Κράτος μέλος ή τρίτος οργανισμός δύναται να χορηγήσει μειώσεις επιτοκίου, κατά το μέτρο που η χορήγησή τους συμβιβάζεται με τους κανόνες που ορίζονται στο άρθρο 92 της συνθήκης.


text:
 Σημαντική ανακοίνωση νομικού περιεχομένου
 |
 22009A0203(01)
 Συμφωνία μεταξύ της Ευρωπαϊκής Ένωσης και της Δημοκρατίας του Τζιμπουτί όσον αφορά το καθεστώς των υπό την ηγεσία της Ευρωπαϊκής Ένωσης δυνάμεων στη Δημοκρατία του Τζιμπουτί στο πλαίσιο της στρατιωτικής επιχείρησης Atalanta της Ευρωπαϊκής Ένωσης
 Επίσημη Εφημερίδα αριθ. L 033 της 03/02/2009 σ. 0043 - 0048
 ΜΕΤΑΦΡΑΣΗΣυμφωνίαμεταξύ της Ευρωπαϊκής Ένωσης και της Δημοκρατίας του Τζιμπουτί όσον αφορά το καθεστώς των υπό την ηγεσία της Ευρωπαϊκής Ένωσης δυνάμεων στη Δημοκρατία του Τζιμπουτί στο πλαίσιο της στρατιωτικής επιχείρησης Atalanta της Ευρωπαϊκής ΈνωσηςΗ ΕΥΡΩΠΑΪΚΗ ΕΝΩΣΗ (ΕΕ),αφενός, καιΗ ΔΗΜΟΚΡΑΤΙΑ ΤΟΥ ΤΖΙΜΠΟΥΤΙ, καλούμενη εφεξής "χώρα υποδοχής",αφετέρου,από κοινού καλούμενες εφεξής "τα μέρη",Ανησυχώντας για τον πολλαπλασιασμό των πειρατικών επιθέσεων και των κρουσμάτων ένοπλης ληστείας κατά πλοίων που μεταφέρουν την ανθρωπιστική βοήθεια και πλοίων που πλέουν στα ανοικτά της Σομαλίας,ΕΚΤΙΜΩΝΤΑΣ:τις αποφάσεις του Συμβουλίου Ασφαλείας των Ηνωμένων Εθνών (ΑΣΑΗΕ) αριθ. 1814 (2008), 1816 (2008) και 1837 (2008),την επιστολή της Δημοκρατίας του Τζιμπουτί με ημερομηνία 1η Δεκεμβρίου 2008, με την οποία ειδικότερα γίνεται δεκτή η παρουσία στοιχείων των ναυτικών δυνάμεων της ΕΕ στο έδαφός της,την κοινή δράση αριθ. 2008/851/ΚΕΠΠΑ του Συμβουλίου της Ευρωπαϊκής Ένωσης, της 10ης Νοεμβρίου 2008, σχετικά με τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (επιχείρηση Atalanta),ότι η παρούσα συμφωνία δεν επηρεάζει τα δικαιώματα και τις υποχρεώσεις των μερών δυνάμει διεθνών συμφωνιών και άλλων πράξεων για τη σύσταση διεθνών δικαστηρίων, συμπεριλαμβανομένου του καταστατικού του Διεθνούς Ποινικού Δικαστηρίου,ΣΥΜΦΩΝΗΣΑΝ ΣΤΑ ΕΞΗΣ:Άρθρο 1Πεδίο εφαρμογής και ορισμοί1. Οι διατάξεις της παρούσας συμφωνίας εφαρμόζονται στις δυνάμεις που τελούν υπό την ηγεσία της Ευρωπαϊκής Ένωσης και στο προσωπικό τους.2. Οι διατάξεις της παρούσας συμφωνίας εφαρμόζονται μόνο στο έδαφος της χώρας υποδοχής, συμπεριλαμβανομένων των εσωτερικών της υδάτων, των χωρικών της υδάτων και του εναέριου χώρου της.3. Για τους σκοπούς της παρούσας συμφωνίας, ισχύουν οι ακόλουθοι ορισμοί:α) "Δυνάμεις υπό την ηγεσία της Ευρωπαϊκής Ένωσης" (EUNAVFOR): τα στρατιωτικά αρχηγεία της ΕΕ και τα εθνικά στρατιωτικά σώματα που συμβάλλουν στην επιχείρηση, τα σκάφη, αεροσκάφη, ο εξοπλισμός και τα μεταφορικά τους μέσα·β) "επιχείρηση": η προετοιμασία, εγκατάσταση, εκτέλεση και υποστήριξη της στρατιωτικής αποστολής βάσει της εντολής που απορρέει από τις αποφάσεις αριθ. 1814 (2008) και 1816 (2008), καθώς και όλες τις επόμενες σχετικές αποφάσεις του Συμβουλίου Ασφαλείας των Ηνωμένων Εθνών, και βάσει της σύμβασης του 1982 των Ηνωμένων Εθνών για το Δίκαιο της Θάλασσας η οποία υπεγράφη στις 10 Δεκεμβρίου του 1982·γ) "διοικητής επιχειρήσεων": ο διοικητής της επιχείρησης·δ) "διοικητής δυνάμεων της ΕΕ": ο διοικητής στο θέατρο επιχειρήσεων·ε) "στρατιωτικά αρχηγεία της ΕΕ": τα στρατιωτικά αρχηγεία και τα στοιχεία τους, οπουδήποτε και αν βρίσκονται, τα οποία τελούν υπό την εξουσία στρατιωτικών διοικητών της ΕΕ που ασκούν τη στρατιωτική διοίκηση ή έλεγχο της επιχείρησης·στ) "εθνικά στρατιωτικά σώματα": μονάδες, σκάφη, αεροσκάφη και στοιχεία, ήτοι τα στρατιωτικά αποσπάσματα για την προστασία των σκαφών και τα στρατιωτικά στοιχεία που επιβαίνουν σε εμπορικά πλοία τα οποία ανήκουν στα κράτη μέλη της Ευρωπαϊκής Ένωσης και στα άλλα κράτη που συμμετέχουν στην επιχείρηση·ζ) "προσωπικό της EUNAVFOR": το στρατιωτικό και μη


text: στρατιωτικό προσωπικό που εντάσσεται στην EUNAVFOR, καθώς και το προσωπικό που αναπτύσσεται για την προετοιμασία της επιχείρησης και το προσωπικό σε αποστολή, καθώς και το αστυνομικό προσωπικό που συνοδεύει όσους συλλαμβάνει η EUNAVFOR, για λογαριασμό αποστέλλοντος κράτους ή οργάνου της ΕΕ στο πλαίσιο της επιχείρησης, το οποίο βρίσκεται, εκτός αν ορίζεται άλλως στη συμφωνία, στο έδαφος της χώρας υποδοχής, εξαιρουμένου του τοπικού προσωπικού και του προσωπικού που απασχολείται από διεθνείς εμπορικούς αναδόχους·η) "τοπικό προσωπικό", τα μέλη του προσωπικού που είναι υπήκοοι ή μόνιμοι κάτοικοι της χώρας υποδοχής·θ) "εγκαταστάσεις", το σύνολο των χώρων, καταλυμάτων και εκτάσεων που χρειάζονται η EUNAVFOR και το προσωπικό της·ι) "αποστέλλον κράτος": κράτος που παρέχει εθνικό στρατιωτικό σώμα για την EUNAVFOR·ια) "ύδατα": τα εσωτερικά και χωρικά ύδατα του κράτους υποδοχής και ο εναέριος χώρος υπεράνω αυτών των υδάτων·ιβ) "επίσημη αλληλογραφία", όλη η αλληλογραφία που αφορά την επιχείρηση και τα καθήκοντά της.Άρθρο 2Γενικές διατάξεις1. Η EUNAVFOR και το προσωπικό της τηρούν τους νόμους και τους κανονισμούς της χώρας υποδοχής και απέχουν από κάθε ενέργεια ή δραστηριότητα ασυμβίβαστη προς τους στόχους της επιχείρησης.2. Η EUNAVFOR ενημερώνει εκ των προτέρων και τακτικά την κυβέρνηση της χώρας υποδοχής για τον αριθμό των μελών του προσωπικού της τα οποία διέρχονται από το έδαφος της χώρας υποδοχής ή είναι σταθμευμένα σε αυτό, καθώς και για την ταυτότητα των σκαφών, των αεροσκαφών και των μονάδων που διεξάγουν επιχειρήσεις στα ύδατα της χώρας υποδοχής ή χρησιμοποιούν τους λιμένες της.Άρθρο 3Αναγνώριση ταυτότητας1. Τα μέλη του προσωπικού της EUNAVFOR που είναι παρόντα στη χερσαία επικράτεια της χώρας υποδοχής πρέπει να φέρουν μονίμως διαβατήριο ή στρατιωτικό δελτίο ταυτότητας.2. Τα σκάφη, τα αεροσκάφη και τα λοιπά μεταφορικά μέσα της EUNAVFOR φέρουν διακριτικό σήμα ή/και διακριτικές πινακίδες κυκλοφορίας της EUNAVFOR που γνωστοποιούνται στις αρμόδιες αρχές της χώρας υποδοχής.3. Η EUNAVFOR έχει το δικαίωμα να αναρτά τη σημαία της Ευρωπαϊκής Ένωσης και να φέρει σήματα (π.χ. διακριτικά, τίτλους και επίσημα σύμβολα) στις εγκαταστάσεις, τα οχήματα και λοιπά μεταφορικά μέσα. Οι στολές του προσωπικού της EUNAVFOR φέρουν διακριτικό έμβλημα EUNAVFOR. Εθνικές σημαίες ή διακριτικά των εθνικών στρατιωτικών σωμάτων που συναποτελούν την επιχείρηση μπορούν να επιδεικνύονται στις εγκαταστάσεις, τα οχήματα και λοιπά μεταφορικά μέσα καθώς και στις στολές EUNAVFOR, σύμφωνα με απόφαση του διοικητή δυνάμεων της ΕΕ.Άρθρο 4Διέλευση συνόρων και μετακινήσεις στο έδαφος της χώρας υποδοχής1. Τα μέλη του προσωπικού της EUNAVFOR εισέρχονται στο έδαφος της χώρας υποδοχής μόνον με επίδειξη έγκυρου διαβατηρίου, στη δε περίπτωση πρώτης εισόδου —και εξαιρουμένων των πληρωμάτων των σκαφών και αεροσκαφών της EUNAVFOR— με επίδειξη ατομικού ή ομαδικού φύλλου πορείας που εκδίδει η EUNAVFOR. Απαλλάσσονται από τους ελέγχους που διενεργούνται στα πλαίσια των μεταναστευτικών διατυπώσεων και από τελωνειακούς ελέγχους όταν εισέρχονται στο έδαφος της χώρας υποδοχής, όταν το εγκαταλείπουν ή όταν βρίσκονται σε αυτό. Τα πληρώματα των σκαφών και αεροσκαφών της EUNAVFOR απαλλάσσονται από τις διατάξεις περί θεωρήσεων.2. Τα μέλη του προσωπικού της EUNAVFOR απαλλάσσονται από τους κανονισμούς της χώρας υποδοχής όσον αφορά την εγγραφή και τον έλεγχο των αλλοδαπών, αλλά δεν θεωρείται ότι αποκτούν οιοδήποτε δικαίωμα μόνιμης διαμονής ή κατοικίας στο έδαφος της χώρας υποδοχής.3. Παρέχεται στη


text: χώρα υποδοχής προς ενημέρωση γενικός κατάλογος των μέσων της EUNAVFOR που εισέρχονται στο έδαφός της. Τα μέσα αυτά φέρουν διακριτικό σήμα της EUNAVFOR. Η EUNAVFOR απαλλάσσεται από την επίδειξη οποιουδήποτε άλλου τελωνειακού εγγράφου και από κάθε έλεγχο.4. Τα μέλη του προσωπικού της EUNAVFOR δύνανται να οδηγούν αυτοκίνητα οχήματα και να χειρίζονται πλοία και αεροσκάφη στο έδαφος της χώρας υποδοχής, υπό τον όρο ότι έχουν έγκυρη εθνική, διεθνή ή στρατιωτική άδεια οδήγησης, πιστοποιητικό πλοιάρχου ή άδεια πιλότου, ανάλογα με την περίπτωση, την οποία έχει εκδώσει αποστέλλον κράτος.5. Για τους σκοπούς της επιχείρησης, η χώρα υποδοχής παρέχει στην EUNAVFOR και στο προσωπικό της ελευθερία κινήσεων και το δικαίωμα ελεύθερης κυκλοφορίας στο έδαφός της, συμπεριλαμβανομένου του θαλάσσιου και εναέριου χώρου της. Η ελευθερία κινήσεων εντός των χωρικών υδάτων της χώρας υποδοχής περιλαμβάνει τη στάση και την αγκυροβόληση.6. Για τις ανάγκες της επιχείρησης, η EUNAVFOR μπορεί να εκτοξεύει, να προσνηώνει ή να επιβιβάζει αεροσκάφη ή στρατιωτικά οχήματα στα χωρικά ύδατα της χώρας υποδοχής.7. Για τις ανάγκες της επιχείρησης, η EUNAVFOR και τα μεταφορικά μέσα τα οποία μισθώνει μπορούν να χρησιμοποιούν τους δρόμους, τις γέφυρες, τις πλωτές γέφυρες, τους αερολιμένες και τους λιμένες δίχως να καταβάλλουν φόρους ή συναφή τέλη. Η EUNAVFOR δεν απαλλάσσεται από χρηματοδοτικές εισφορές έναντι των υπηρεσιών οι οποίες της προσφέρονται κατόπιν αιτήματός της.Άρθρο 5Προνόμια και ασυλίες που παρέχει η χώρα υποδοχής στην EUNAVFOR1. Οι εγκαταστάσεις καθώς και τα σκάφη και αεροσκάφη της EUNAVFOR είναι απαραβίαστα. Ωστόσο, επιτρέπεται στο προσωπικό της χώρας υποδοχής να εισέρχεται σε αυτά με τη συγκατάθεση του διοικητή δυνάμεων της ΕΕ.2. Η EUNAVFOR καθώς και τα περιουσιακά στοιχεία και μέσα που διαθέτει, ανεξαρτήτως του τόπου όπου βρίσκονται και του κατόχου τους, χαίρουν ασυλίας από κάθε μορφής νομική διαδικασία.3. Οι εγκαταστάσεις της EUNAVFOR, η επίπλωση και τα λοιπά αντικείμενα που βρίσκονται εντός αυτών καθώς και τα μεταφορικά της μέσα δεν μπορούν να καταστούν αντικείμενο έρευνας, επίταξης, κατάσχεσης ή εκτελεστικών μέτρων.4. Τα αρχεία και τα έγγραφα της EUNAVFOR είναι απαραβίαστα εν παντί χρόνω και οπουδήποτε βρίσκονται.5. Η επίσημη αλληλογραφία της EUNAVFOR είναι απαραβίαστη.6. Η χώρα υποδοχής επιτρέπει την είσοδο των ειδών που προορίζονται για την επιχείρηση και τα απαλλάσσει από όλους τους τελωνειακούς δασμούς, φόρους ή άλλες συναφείς επιβαρύνσεις, εκτός των εξόδων αποθήκευσης, μεταφοράς και λοιπών παρεχόμενων υπηρεσιών.7. Όσον αφορά τα προϊόντα που αγοράζει και εισάγει, τις υπηρεσίες που της παρέχονται και τις εγκαταστάσεις που χρησιμοποιεί για τους σκοπούς της επιχείρησης, η EUNAVFOR απαλλάσσεται από κάθε εθνικό, περιφερειακό και δημοτικό τέλος, φόρο και συναφή επιβάρυνση. Η EUNAVFOR δεν απαλλάσσεται από τέλη, φόρους, ή επιβαρύνσεις που συνιστούν πληρωμή έναντι παρασχεθεισών υπηρεσιών.Άρθρο 6Προνόμια και ασυλίες που παρέχει η χώρα υποδοχής στο προσωπικό της EUNAVFOR1. Το προσωπικό της EUNAVFOR δεν υπόκειται σε ουδεμιάς μορφής σύλληψη ή κράτηση. Στην περίπτωση αυτόφωρου αδικήματος που διαπιστώνεται σε δημόσιο χώρο από αστυνομική αρχή της χώρας υποδοχής, η εν λόγω αρχή είναι αρμόδια, όταν ο δράστης έχει βλάψει τη σωματική ακεραιότητα υπηκόου της χώρας υποδοχής, να το θέσει υπό κράτηση προκειμένου να διασφαλισθεί η προστασία του μέχρι την άφιξη των αρμοδίων αρχών της EUNAVFOR.2. Τα έγγραφα, η αλληλογραφία


text: και η περιουσία του προσωπικού της EUNAVFOR είναι απαραβίαστα, υπό την επιφύλαξη των εκτελεστικών μέτρων που επιτρέπει η παράγραφος 6.3. Το προσωπικό της EUNAVFOR χαίρει ασυλίας από την ποινική δικαιοδοσία της χώρας υποδοχής.Η εν λόγω ποινική ασυλία του προσωπικού της EUNAVFOR μπορεί να αρθεί από το αποστέλλον κράτος ή από το οικείο όργανο της ΕΕ, ανάλογα με την περίπτωση. Η άρση της ασυλίας πρέπει πάντοτε να γίνεται γραπτώς.4. Το προσωπικό της EUNAVFOR χαίρει ασυλίας όσον αφορά την αστική και διοικητική δικαιοδοσία της χώρας υποδοχής προκειμένου περί προφορικού ή γραπτού λόγου και οιωνδήποτε πράξεων στις οποίες προέβη κατά την άσκηση των επίσημων καθηκόντων του.Σε περίπτωση που κινείται διαδικασία για αστική υπόθεση κατά μέλους του προσωπικού της EUNAVFOR ενώπιον δικαστηρίου της χώρας υποδοχής, ενημερώνονται πάραυτα ο διοικητής δυνάμεων της ΕΕ και η αρμόδια αρχή του αποστέλλοντος κράτους ή του οργάνου της ΕΕ. Πριν από την κίνηση της διαδικασίας ενώπιον του αρμοδίου δικαστηρίου, ο διοικητής δυνάμεων της ΕΕ και η αρμόδια αρχή του αποστέλλοντος κράτους ή του οργάνου της ΕΕ πιστοποιούν στο δικαστήριο αν το συγκεκριμένο αδίκημα διαπράχθηκε από το προσωπικό της EUNAVFOR κατά την άσκηση των επίσημων καθηκόντων του.Εάν το αδίκημα διαπράχθηκε κατά την άσκηση επίσημων καθηκόντων, δεν κινείται η διαδικασία και εφαρμόζονται οι διατάξεις του άρθρου 15. Εάν το αδίκημα δεν διαπράχθηκε κατά την άσκηση επίσημων καθηκόντων, η διαδικασία μπορεί να συνεχισθεί. Η χώρα υποδοχής βεβαιώνεται ότι η αρμόδια δικαιοδοτική αρχή αναγνωρίζει την πιστοποίηση από το διοικητή δυνάμεων της ΕΕ και την αρμόδια αρχή του αποστέλλοντος κράτους ή του οργάνου της ΕΕ.Μέλος του προσωπικού της EUNAVFOR που έχει εγείρει αγωγή δεν δικαιούται να επικαλεσθεί την κατά τα ανωτέρω ασυλία σχετικά με τυχόν ανταγωγή άμεσα συνδεόμενη με την κύρια αγωγή.5. Τα μέλη του προσωπικού της EUNAVFOR δεν υποχρεούνται να καταθέτουν ως μάρτυρες.6. Δεν είναι δυνατή η λήψη εκτελεστικών μέτρων κατά μελών του προσωπικού της EUNAVFOR, εκτός από την περίπτωση που ασκείται αγωγή εναντίον τους για αστική υπόθεση η οποία δεν συνδέεται με τα επίσημα καθήκοντά τους. Τα περιουσιακά στοιχεία των μελών του προσωπικού της EUNAVFOR, για τα οποία ο διοικητής δυνάμεων της ΕΕ παρέχει πιστοποίηση ότι είναι αναγκαία για την εκπλήρωση των επίσημων καθηκόντων τους, δεν μπορούν να αποτελέσουν αντικείμενο κατάσχεσης για την εκτέλεση δικαστικής αποφάσεως. Σε αστικές διαδικασίες, τα μέλη του προσωπικού της EUNAVFOR δεν υπόκεινται σε περιορισμούς της προσωπικής τους ελευθερίας ή σε άλλα καταναγκαστικά μέτρα.7. Η ασυλία των μελών του προσωπικού της EUNAVFOR από τη δικαιοδοσία της χώρας υποδοχής δεν τα απαλλάσσει από τη δικαιοδοσία του οικείου αποστέλλοντος κράτους.8. Τα μέλη του προσωπικού της EUNAVFOR απαλλάσσονται από οιαδήποτε μορφή φορολόγησης, στη χώρα υποδοχής, του μισθού και των αποζημιώσεων που λαμβάνουν από την EUNAVFOR ή από τα αποστέλλοντα κράτη, καθώς και των τυχόν προερχόμενων από πηγές εκτός της χώρας υποδοχής εσόδων τους.9. Η χώρα υποδοχής επιτρέπει, σύμφωνα με τις νομοθετικές και κανονιστικές διατάξεις που τυχόν θεσπίζει, την είσοδο και χορηγεί απαλλαγή από όλους τους τελωνειακούς δασμούς, τέλη, φόρους και συναφείς επιβαρύνσεις εκτός από τα τέλη αποθήκευσης, μεταφοράς και συναφών υπηρεσιών, για ανάλογες υπηρεσίες όσον αφορά είδη που προορίζονται για προσωπική


text: χρήση των μελών του προσωπικού της EUNAVFOR.Τα μέλη του προσωπικού της EUNAVFOR απαλλάσσονται από τον έλεγχο των προσωπικών τους αποσκευών, εκτός εάν υπάρχουν σοβαροί λόγοι να πιστεύεται ότι περιέχουν είδη τα οποία δεν προορίζονται για προσωπική χρήση από τα μέλη του προσωπικού της EUNAVFOR, ή είδη των οποίων η εισαγωγή ή η εξαγωγή απαγορεύεται από το νόμο ή τα οποία υπόκεινται σε καραντίνα βάσει των κανονισμών της χώρας υποδοχής. Στην περίπτωση αυτή, οι έλεγχοι διεξάγονται μόνο παρουσία του ενδιαφερομένου ή εξουσιοδοτημένου εκπροσώπου της EUNAVFOR.Άρθρο 7Τοπικό προσωπικόΤο τοπικό προσωπικό δεν απολαύει προνομίων και ασυλιών. Εντούτοις, η χώρα υποδοχής πρέπει να ασκεί τη δικαιοδοσία της επί του εν λόγω τοπικού προσωπικού κατά τρόπον που δεν παρακωλύει υπέρ το δέον την εκτέλεση των καθηκόντων της επιχείρησης.Άρθρο 8Ποινική δικαιοδοσίαΟι αρμόδιες αρχές αποστέλλοντος κράτους έχουν το δικαίωμα να ασκούν στο έδαφος της χώρας υποδοχής, σε συνεργασία με τις αρμόδιες αρχές της, όλες τις εξουσίες ποινικής και πειθαρχικής δικαιοδοσίας που τους παρέχει η νομοθεσία του αποστέλλοντος κράτους επί οιουδήποτε μέλους του προσωπικού της EUNAVFOR που υπόκειται στη νομοθεσία αυτή.Άρθρο 9Στολή και οπλισμός1. Το προσωπικό φέρει στολή με βάση τους κανόνες που θεσπίζει ο διοικητής των δυνάμεων της ΕΕ.2. Για τις ανάγκες της επιχείρησης, τα μέλη του στρατιωτικού προσωπικού της EUNAVFOR, καθώς και το αστυνομικό προσωπικό που συνοδεύει συλληφθέντες από την EUNAVFOR, δύνανται να φέρουν οπλισμό και πυρομαχικά, υπό την προϋπόθεση ότι αυτό επιτρέπεται βάσει των διαταγών τους.Άρθρο 10Υποστήριξη της χώρας υποδοχής και συμβάσεις1. Εάν της απευθυνθεί σχετική έκκληση, η χώρα υποδοχής δέχεται να βοηθήσει την EUNAVFOR στην ανεύρεση κατάλληλων εγκαταστάσεων.2. Στα πλαίσια των μέσων και των δυνατοτήτων της, η χώρα υποδοχής συμβάλλει στην προετοιμασία, την εγκατάσταση, την εκτέλεση και την υποστήριξη της επιχείρησης.3. Το εφαρμοστέο δίκαιο των συμβάσεων που έχουν συναφθεί από την EUNAVFOR στη χώρα υποδοχής καθορίζεται στις εν λόγω συμβάσεις.4. Η σύμβαση μπορεί να ορίζει ότι η διαδικασία διευθέτησης διαφορών που προβλέπεται στο άρθρο 15 παράγραφοι 3 και 4, εφαρμόζεται στις διαφορές που προκύπτουν ως εκ της εφαρμογής της σύμβασης.5. Η χώρα υποδοχής διευκολύνει την εφαρμογή των συμβάσεων που συνάπτει η EUNAVFOR με εμπορικές οντότητες για τους σκοπούς της επιχείρησης.Άρθρο 11Αλλαγές στις εγκαταστάσειςΗ EUNAVFOR εξουσιοδοτείται να κατασκευάζει ή να τροποποιεί τις εγκαταστάσεις ανάλογα με τις επιχειρησιακές της ανάγκες, με την προηγούμενη συγκατάθεση της χώρας υποδοχής.Άρθρο 12Θανόντα μέλη του προσωπικού της EUNAVFOR1. Ο διοικητής δυνάμεων της ΕΕ έχει το δικαίωμα να αναλαμβάνει και να διενεργεί τα προσήκοντα για τον επαναπατρισμό θανόντων μελών του προσωπικού της EUNAVFOR, καθώς και των προσωπικών τους περιουσιακών στοιχείων.2. Δεν διενεργείται νεκροψία επί των θανόντων μελών της EUΝΑVFOR χωρίς τη συγκατάθεση του αποστέλλοντος κράτους και την παρουσία εκπροσώπου της EUΝΑVFOR ή/και του οικείου κράτους.3. Η χώρα υποδοχής και η EUΝΑVFOR συνεργάζονται στο μέγιστο βαθμό με σκοπό τον έγκαιρο επαναπατρισμό των θανόντων μελών του προσωπικού της EUΝΑVFOR.Άρθρο 13Ασφάλεια της EUNAVFOR και στρατιωτική αστυνομία1. Η χώρα υποδοχής λαμβάνει όλα τα απαραίτητα μέτρα προκειμένου να εξασφαλίζεται, έξω από τις εγκαταστάσεις της, η ασφάλεια της EUNAVFOR και του προσωπικού της.2. Η EUNAVFOR εξουσιοδοτείται να λαμβάνει, στο έδαφος της χώρας υποδοχής και στα εσωτερικά του ύδατα,


text: τα απαραίτητα μέτρα προκειμένου να εξασφαλίζεται η προστασία των εγκαταστάσεων, των σκαφών, των αεροσκαφών και των περιουσιακών της στοιχείων, καθώς και των σκαφών υπό την προστασία της, κατά κάθε εξωτερικής επίθεσης ή διείσδυσης, συνεργαζόμενη με τις αρμόδιες αρχές της χώρας υποδοχής.3. Ο διοικητής δυνάμεων της ΕΕ δύναται να συστήσει μονάδα στρατιωτικής αστυνομίας για την τήρηση της τάξης στις εγκαταστάσεις της EUNAVFOR.4. Η μονάδα της στρατιωτικής αστυνομίας δύναται επίσης, σε συνεννόηση και σε συνεργασία με τη στρατιωτική αστυνομία ή την αστυνομία της χώρας υποδοχής, να ενεργεί και έξω από τις εν λόγω εγκαταστάσεις προκειμένου να διασφαλίζει την τήρηση της τάξης και της πειθαρχίας στους κόλπους του προσωπικού της EUNAVFOR.5. Τα μέλη του προσωπικού της EUNAVFOR που διέρχονται διά του εδάφους του Τζιμπουτί για να συνοδεύουν τους συλληφθέντες από την EUNAVFOR μπορούν να λαμβάνουν τα δέοντα μέτρα σωματικού καταναγκασμού κατά των ατόμων αυτών.Άρθρο 14Επικοινωνίες1. Η EUΝΑVFOR μπορεί να εγκαθιστά και να χρησιμοποιεί ραδιοσταθμούς μετάδοσης και λήψης, καθώς και δορυφορικά συστήματα. Συνεννοείται με τις αρμόδιες αρχές της χώρας υποδοχής προκειμένου να μην υπάρχουν προβλήματα σχετικά με τη χρησιμοποίηση των κατάλληλων συχνοτήτων. Η πρόσβαση στο φάσμα συχνοτήτων παρέχεται άνευ επιβαρύνσεων από τη χώρα υποδοχής.2. Η EUΝΑVFOR έχει το δικαίωμα της άνευ περιορισμών επικοινωνίας μέσω ασυρμάτου (συμπεριλαμβανομένης της δορυφορικής, κινητής και ραδιοτηλεφωνικής τηλεπικοινωνίας), τηλεφώνου, τηλέγραφου, τηλεομοιοτυπικής συσκευής και κάθε άλλου μέσου, καθώς και το δικαίωμα να εγκαταστήσει τον εξοπλισμό που απαιτείται για τη διατήρηση των επικοινωνιών εντός και μεταξύ των εγκαταστάσεων της EUΝΑVFOR, συμπεριλαμβανομένης της τοποθέτησης καλωδίων και επίγειων γραμμών για το σκοπό της επιχείρησης.3. Η EUΝΑVFOR μπορεί να λαμβάνει, στις εγκαταστάσεις της, τα απαιτούμενα μέτρα για να εξασφαλίζει τη διαβίβαση του ταχυδρομείου που αποστέλλεται στην EUΝΑVFOR και στο προσωπικό της, ή που προέρχεται από την EUΝΑVFOR και το προσωπικό της.4. Οι λεπτομερείς κανόνες εφαρμογής του παρόντος άρθρου θα είναι αντικείμενο διακανονισμών με τις αρμόδιες αρχές της χώρας υποδοχής.Άρθρο 15Αξιώσεις για θάνατο, τραυματισμό, ζημία ή απώλεια1. Οι αιτήσεις αποζημίωσης για ζημιές ή απώλειες μη στρατιωτικών ή κρατικών περιουσιακών στοιχείων καθώς και οι αιτήσεις αποζημίωσης για το θάνατο ή τον τραυματισμό προσώπων και για ζημιές ή απώλειες περιουσιακών στοιχείων της EUNAVFOR διευθετούνται με φιλικό διακανονισμό.2. Οι αιτήσεις αυτές διαβιβάζονται στην EUNAVFOR μέσω των αρμόδιων αρχών της χώρας υποδοχής όσον αφορά αξιώσεις που εγείρονται από νομικά ή φυσικά πρόσωπα της χώρας υποδοχής, ή στις αρμόδιες αρχές της χώρας υποδοχής όσον αφορά αξιώσεις που εγείρονται από την EUNAVFOR.3. Εφόσον δεν μπορεί να υπάρξει φιλικός διακανονισμός, η αίτηση αποζημίωσης υποβάλλεται σε επιτροπή αποζημιώσεων αποτελούμενη από εκπροσώπους της EUNAVFOR και από ισάριθμους εκπροσώπους της χώρας υποδοχής. Η διευθέτηση των αιτήσεων αυτών επιτυγχάνεται με κοινή συμφωνία.4. Εφόσον δεν μπορεί να επιτευχθεί διακανονισμός στο πλαίσιο της επιτροπής αποζημιώσεων, η διαφορά:α) για αξιώσεις μέχρι και 80000 ευρώ, διευθετείται με διπλωματικά μέσα μεταξύ της χώρας υποδοχής και των εκπροσώπων των ΕΕ·β) για αξιώσεις που υπερβαίνουν το ποσό που αναφέρεται στο στοιχείο α), υποβάλλεται σε διαιτητικό δικαστήριο, οι αποφάσεις του οποίου είναι δεσμευτικές.5. Το διαιτητικό δικαστήριο αποτελείται από τρεις διαιτητές, εκ των οποίων ένας ορίζεται από τη χώρα υποδοχής, ένας από την EUNAVFOR και ο


text: τρίτος από κοινού από τη χώρα υποδοχής και την EUNAVFOR. Εάν ένα από τα μέρη δεν ορίσει διαιτητή εντός δύο μηνών ή εάν δεν μπορεί να υπάρξει συμφωνία μεταξύ της χώρας υποδοχής και της EUNAVFOR όσον αφορά το διορισμό του τρίτου διαιτητή, ο εν λόγω διαιτητής ορίζεται από τον Πρόεδρο του Ανωτάτου Δικαστηρίου της Δημοκρατίας του Τζιμπουτί.6. Συνάπτεται διοικητική ρύθμιση μεταξύ της EUNAVFOR και των διοικητικών αρχών της χώρας υποδοχής με σκοπό τον καθορισμό της εντολής της επιτροπής αποζημιώσεων και του δικαστηρίου, της εφαρμοστέας διαδικασίας στο πλαίσιο αυτών των οργάνων και των όρων υποβολής των αιτήσεων αποζημίωσης.Άρθρο 16Σύνδεσμος και διαφορές1. Κάθε ζήτημα που προκύπτει από την εφαρμογή της παρούσας συμφωνίας εξετάζεται από τους εκπροσώπους της EUNAVFOR και των αρμόδιων αρχών της χώρας υποδοχής.2. Εν απουσία πρότερης διευθέτησης, οι διαφορές επί της ερμηνείας ή της εφαρμογής της παρούσας συμφωνίας διευθετούνται αποκλειστικά με διπλωματικά μέσα μεταξύ της χώρας υποδοχής και των εκπροσώπων της ΕΕ.Άρθρο 17Άλλες διατάξεις1. Στις περιπτώσεις που η παρούσα συμφωνία αναφέρεται στα προνόμια, στις ασυλίες και στα δικαιώματα της EUNAVFOR και του προσωπικού της, η κυβέρνηση της χώρας υποδοχής φέρει την ευθύνη για την εφαρμογή και τη συμμόρφωση προς τις εν λόγω ασυλίες, προνόμια και δικαιώματα από τις αρμόδιες τοπικές αρχές της χώρας υποδοχής.2. Καμία διάταξη της παρούσας συμφωνίας δεν προορίζεται ούτε δύναται να ερμηνευθεί ως παρέκκλιση από οιοδήποτε δικαίωμα που ενδέχεται να έχει κράτος μέλος της ΕΕ ή άλλο κράτος το οποίο συμβάλλει στην EUNAVFOR στο πλαίσιο άλλων συμφωνιών.Άρθρο 18Διατάξεις εφαρμογήςΓια τους σκοπούς εφαρμογής της παρούσας συμφωνίας, τα επιχειρησιακά, διοικητικά, χρηματοδοτικά και τεχνικά θέματα μπορούν να αποτελούν αντικείμενο χωριστών ρυθμίσεων που θα συνάπτονται μεταξύ του διοικητή δυνάμεων της ΕΕ και των διοικητικών αρχών της χώρας υποδοχής.Άρθρο 19Έναρξη ισχύος και λήξη1. Η παρούσα συμφωνία τίθεται σε ισχύ κατά την ημερομηνία της υπογραφής της και παραμένει εν ισχύι για περίοδο 12 μηνών. Ανανεώνεται σιωπηρώς για διαδοχικές τρίμηνες περιόδους. Κάθε μέρος κοινοποιεί τουλάχιστον ένα μήνα πριν στο έτερο μέρος την πρόθεσή του να μην ανανεώσει την παρούσα συμφωνία.2. Παρά τις διατάξεις της παραγράφου 1, οι διατάξεις που προβλέπονται στο άρθρο 4 παράγραφος 7, στο άρθρο 5 παράγραφοι 1 έως 3, 6 και 7, στο άρθρο 6 παράγραφοι 1, 3, 4, 6, 8 και 9, στο άρθρο 11 και στο άρθρο 15 τυγχάνουν εφαρμογής από την ημερομηνία της πρώτης ανάπτυξης προσωπικού της EUNAVFOR, εφόσον η ημερομηνία αυτή προηγείται της ημερομηνίας έναρξης ισχύος της παρούσας συμφωνίας.3. Η παρούσα συμφωνία δύναται να τροποποιηθεί με γραπτή συμφωνία των μερών.4. Η λήξη της παρούσας συμφωνίας δεν επηρεάζει τα δικαιώματα ή τις υποχρεώσεις που προκύπτουν από την εφαρμογή της παρούσας συμφωνίας πριν από τη λήξη της.Έγινε στο Τζιμπουτί, στις 5 Ιανουαρίου 2009, σε δύο πρωτότυπα στη γαλλική γλώσσα.Για την Ευρωπαϊκή ΈνωσηΓια τη χώρα υποδοχής--------------------------------------------------


text:
 Σημαντική ανακοίνωση νομικού περιεχομένου
 |
 12006E/PRO/08
 Συνθηκης για την ιδρυση της Ευρωπαϊκης Κοινοτητας (ενοποιημενη αποδοση) - Γ. Πρωτόκολλα τα οποία προσαρτώνται στη Συνθήκη για την Ευρωπαϊκή Ένωση, στη Συνθήκη περί ιδρύσεως της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας - Πρωτόκολλο (αριθ. 8) για τον καθορισμό της έδρας των οργάνων και ορισμένων οργανισμών και υπηρεσιών των Ευρωπαϊκών Κοινοτήτων, καθώς και της Ευρωπόλ (1997)
 Επίσημη Εφημερίδα αριθ. C 321 E της 29/12/2006 σ. 0226 - 0226
 Πρωτόκολλο (αριθ. 8)για τον καθορισμό της έδρας των οργάνων και ορισμένων οργανισμών και υπηρεσιών των Ευρωπαϊκών Κοινοτήτων, καθώς και της Ευρωπόλ (1997)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ,ΕΧΟΝΤΑΣ ΥΠΟΨΗ το άρθρο 289 της Συνθήκης περί ιδρύσεως της Ευρωπαϊκής Κοινότητας, το άρθρο 77 της Συνθήκης περί ιδρύσεως της Ευρωπαϊκής Κοινότητας Άνθρακα και Χάλυβα και το άρθρο 189 της Συνθήκης περί ιδρύσεως της Ευρωπαϊκής Κοινότητας Ατομικής Ενέργειας,ΕΧΟΝΤΑΣ ΥΠΟΨΗ τη Συνθήκη για την Ευρωπαϊκή Ένωση,ΥΠΕΝΘΥΜΙΖΟΝΤΑΣ ΚΑΙ ΕΠΙΒΕΒΑΙΩΝΟΝΤΑΣ την απόφαση της 8ης Απριλίου 1965, και με την επιφύλαξη των αποφάσεων σχετικά με την έδρα των μελλοντικών οργάνων, οργανισμών και υπηρεσιών,ΣΥΜΦΩΝΗΣΑΝ επί των ακόλουθων διατάξεων, οι οποίες προσαρτώνται στη Συνθήκη για την Ευρωπαϊκή Ένωση και στις Συνθήκες περί ιδρύσεως των Ευρωπαϊκών Κοινοτήτων:Άρθρο μόνοα) Το Ευρωπαϊκό Κοινοβούλιο έχει την έδρα του στο Στρασβούργο όπου λαμβάνουν χώρα οι 12 μηνιαίες περίοδοι συνόδου της ολομελείας, συμπεριλαμβανομένης της συνόδου για τον προϋπολογισμό. Οι περίοδοι των πρόσθετων συνόδων της ολομελείας πραγματοποιούνται στις Βρυξέλλες. Οι επιτροπές του Ευρωπαϊκού Κοινοβουλίου εδρεύουν στις Βρυξέλλες. Η γενική γραμματεία του Ευρωπαϊκού Κοινοβουλίου και οι υπηρεσίες της παραμένουν στο Λουξεμβούργο.β) Το Συμβούλιο έχει την έδρα του στις Βρυξέλλες. Κατά τους μήνες Απρίλιο, Ιούνιο και Οκτώβριο, το Συμβούλιο πραγματοποιεί τις συνόδους του στο Λουξεμβούργο.γ) Η Επιτροπή έχει την έδρα της στις Βρυξέλλες. Οι υπηρεσίες που αναφέρονται στα άρθρα 7, 8 και 9 της απόφασης της 8ης Απριλίου 1965 εγκαθίστανται στο Λουξεμβούργο.δ) Το Δικαστήριο και το Πρωτοδικείο έχουν την έδρα τους στο Λουξεμβούργο.ε) Το Ελεγκτικό Συνέδριο έχει την έδρα του στο Λουξεμβούργο.στ) Η Οικονομική και Κοινωνική Επιτροπή έχει την έδρα της στις Βρυξέλλες.ζ) Η Επιτροπή των Περιφερειών έχει την έδρα της στις Βρυξέλλες.η) Η Ευρωπαϊκή Τράπεζα Επενδύσεων έχει την έδρα της στο Λουξεμβούργο.θ) Το Ευρωπαϊκό Νομισματικό Ίδρυμα και η Ευρωπαϊκή Κεντρική Τράπεζα έχουν την έδρα τους στη Φραγκφούρτη.ι) Η Ευρωπαϊκή Αστυνομική Υπηρεσία (Ευρωπόλ) έχει την έδρα της στη Χάγη.--------------------------------------------------


text:
 12.4.2017
 EL
 Επίσημη Εφημερίδα της Ευρωπαϊκής Ένωσης
 L 99/28
 ΑΠΌΦΑΣΗ αριθ. 50/2017 ΤΗΣ ΜΕΙΚΤΉΣ ΕΠΙΤΡΟΠΉΣ ΠΟΥ ΣΥΓΚΡΟΤΉΘΗΚΕ ΣΤΟ ΠΛΑΊΣΙΟ ΤΗΣ ΣΥΜΦΩΝΊΑΣ ΑΜΟΙΒΑΊΑΣ ΑΝΑΓΝΏΡΙΣΗΣ ΜΕΤΑΞΫ ΤΗΣ ΕΥΡΩΠΑΪΚΉΣ ΈΝΩΣΗΣ ΚΑΙ ΤΩΝ ΗΝΩΜΈΝΩΝ ΠΟΛΙΤΕΙΏΝ ΤΗΣ ΑΜΕΡΙΚΉΣ
 της 27ης Μαρτίου 2017
 όσον αφορά την καταχώριση φορέων διαπίστωσης της συμμόρφωσης στο πλαίσιο του τομεακού παραρτήματος για την ηλεκτρομαγνητική συμβατότητα [2017/692]
 Η ΜΕΙΚΤΗ ΕΠΙΤΡΟΠΗ,
 Έχοντας υπόψη τη συμφωνία αμοιβαίας αναγνώρισης μεταξύ της Ευρωπαϊκής Ένωσης και των Ηνωμένων Πολιτειών της Αμερικής, και ιδίως τα άρθρα 7 και 14,
 Εκτιμώντας ότι η μεικτή επιτροπή πρόκειται να λάβει απόφαση για να καταχωρίσει έναν ή περισσότερους φορείς διαπίστωσης της συμμόρφωσης σε ένα τομεακό παράρτημα,
 ΑΠΟΦΑΣΙΖΕΙ:
 1.
 Ο φορέας διαπίστωσης της συμμόρφωσης που εμφαίνεται στο προσάρτημα Α προστίθεται στον κατάλογο φορέων διαπίστωσης της συμμόρφωσης στη στήλη «Πρόσβαση της ΕΕ στην αγορά των ΗΠΑ» στο τμήμα V του τομεακού παραρτήματος για την ηλεκτρομαγνητική συμβατότητα.
 2.
 Το συγκεκριμένο πεδίο του καταλόγου του φορέα διαπίστωσης της συμμόρφωσης που αναφέρεται στο προσάρτημα Α, ως προς τα προϊόντα και τις διαδικασίες διαπίστωσης της συμμόρφωσης, έχει συμφωνηθεί από τα μέρη και θα επικαιροποιείται από αυτά.
 Η παρούσα απόφαση, που εκδίδεται εις διπλούν, υπογράφεται από αντιπροσώπους της μεικτής επιτροπής που εξουσιοδοτούνται να ενεργούν για λογαριασμό των μερών όσον αφορά την τροποποίηση της συμφωνίας. H παρούσα απόφαση αρχίζει να ισχύει την ημερομηνία κατά την οποία τίθεται η τελευταία των κάτωθι υπογραφών.
 Για λογαριασμό των Ηνωμένων Πολιτειών της Αμερικής
 James C. SANFORD
 Υπεγράφη στην Ουάσινγκτον στις 6 Μαρτίου 2017
 Για λογαριασμό της Ευρωπαϊκής Ένωσης
 Ignacio IRUARRIZAGA
 Υπεγράφη στις Βρυξέλλες στις 27 Μαρτίου 2017
 Προσάρτημα A
 Ενωσιακός φορέας διαπίστωσης της συμμόρφωσης ο οποίος προστίθεται στον κατάλογο των φορέων διαπίστωσης της συμμόρφωσης στη στήλη «Πρόσβαση της ΕΕ στην αγορά των ΗΠΑ» στο τμήμα V του τομεακού παραρτήματος για την ηλεκτρομαγνητική συμβατότητα
 7layers GmbH
 Borsigstrasse 11
 40880 Ratingen
 ΓΕΡΜΑΝΙΑ


text:
 Avis juridique important
 |
 22001A0807(05)
 Συμφωνία μεταξύ της Ευρωπαϊκής Κοινότητας και της Κυβέρνησης της Δημοκρατίας της Ουγγαρίας για τη συμμετοχή της Δημοκρατίας της Ουγγαρίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον
 Επίσημη Εφημερίδα αριθ. L 213 της 07/08/2001 σ. 0039 - 0046
 ΠΑΡΑΡΤΗΜΑΣυμφωνίαμεταξύ της Ευρωπαϊκής Κοινότητας και της Κυβέρνησης της Δημοκρατίας της Ουγγαρίας για τη συμμετοχή της Δημοκρατίας της Ουγγαρίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλονΗ ΕΥΡΩΠΑΪΚΗ ΚΟΙΝΟΤΗΤΑ,αφενός,και η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΟΥΓΓΑΡΙΑΣ, εφεξής καλούμενη "Ουγγαρία",αφετέρου,ΛΑΜΒΑΝΟΝΤΑΣ ΥΠΟΨΗ την αίτηση της Ουγγαρίας για συμμετοχή στον Ευρωπαϊκό Οργανισμό Περιβάλλοντος ήδη πριν από την ένταξή της,ΥΠΕΝΘΥΜΙΖΟΝΤΑΣ ότι το Ευρωπαϊκό Συμβούλιο του Λουξεμβούργου (Δεκέμβριος 1997) θεώρησε ότι η συμμετοχή στα προγράμματα και στους οργανισμούς της Κοινότητας αποτελεί μέσο για την επιτάχυνση της προενταξιακής στρατηγικής όσον αφορά τις χώρες της Κεντρικής και Ανατολικής Ευρώπης,ΛΑΜΒΑΝΟΝΤΑΣ ΥΠΟΨΗ τον κανονισμό (ΕΟΚ) αριθ. 1210/90 του Συμβουλίου, όπως τροποποιήθηκε από τον κανονισμό (ΕΚ) αριθ. 933/1999, για την ίδρυση του Ευρωπαϊκού Οργανισμού Περιβάλλοντος και του ευρωπαϊκού δικτύου πληροφοριών και παρατηρήσεων σχετικά με το περιβάλλον,ΑΝΑΓΝΩΡΙΖΟΝΤΑΣ το γεγονός ότι, μετά την αίτηση που υπέβαλε η Ουγγαρία τον Μάρτιο του 1994 προκειμένου να καταστεί μέλος της Ευρωπαϊκής Ένωσης και μετά την απόφαση του Ευρωπαϊκού Συμβουλίου του Λουξεμβούργου τον Δεκέμβριο του 1997, οι διαπραγματεύσεις για την προσχώρηση άρχισαν τον Μάρτιο του 1998 και ότι η συμμετοχή στον Ευρωπαϊκό Οργανισμό Περιβάλλοντος θα βοηθήσει τα συμβαλλόμενα μέρη να επιτύχουν τον στόχο της προσχώρησης,ΕΧΟΝΤΑΣ ΥΠΟΨΗ την Ευρωπαϊκή συμφωνία συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, και ιδίως το άρθρο 79,ΑΠΟΦΑΣΙΣΑΝ ΤΑ ΕΞΗΣ:Άρθρο 1Η Ουγγαρία συμμετέχει πλήρως στον Ευρωπαϊκό Οργανισμό Περιβάλλοντος, εφεξής καλούμενο "οργανισμό", και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον (Eionet), όπως συνεστήθησαν από τον κανονισμό (ΕΟΚ) αριθ. 1210/90 του Συμβουλίου, ο οποίος τροποποιήθηκε από τον κανονισμό (ΕΚ) αριθ. 933/1999.Άρθρο 2Η Ουγγαρία συμμετέχει στη χρηματοδότηση των δραστηριοτήτων που προβλέπονται στο άρθρο 1 (οργανισμός και Eionet) ως ακολούθως:- Η συνεισφορά θα κλιμακωθεί σε τριετή περίοδο αυξανόμενης συμμετοχής της Ουγγαρίας στις δραστηριότητες. Οι απαιτούμενες χρηματοδοτικές συνεισφορές έχουν ως εξής:- πρώτο έτος: 490000 ευρώ,- δεύτερο έτος: 619000 ευρώ,- τρίτο έτος: 749000 ευρώ.Από το τέταρτο έτος μετά την έναρξη ισχύος της παρούσας συμφωνίας, η Ουγγαρία αναλαμβάνει το πλήρες κόστος της χρηματοδοτικής συνεισφοράς της, ήτοι 749000 ευρώ.- Για την πρώτη τριετή περίοδο, η Ουγγαρία δύναται να χρησιμοποιήσει εν μέρει την κοινοτική συνδρομή για την καταβολή της συνεισφοράς της στον oργανισμό, με μέγιστο ποσοστό συμμετοχής του Phare 75 % για το πρώτο έτος, 60 % για το δεύτερο έτος και 50 % για το τρίτο έτος.Από το τέταρτο έτος, η Ουγγαρία καλύπτει εξ ολοκλήρου το πλήρες κόστος της χρηματοδοτικής συνεισφοράς της στον οργανισμό.Οι περαιτέρω όροι και προϋποθέσεις που διέπουν τη χρηματοδοτική συνεισφορά της Ουγγαρίας καθορίζονται στο παράρτημα I της παρούσας συμφωνίας, το οποίο αποτελεί αναπόσπαστο τμήμα της.Άρθρο 3Η Ουγγαρία συμμετέχει πλήρως στο διοικητικό συμβούλιο του oργανισμού, χωρίς δικαίωμα ψήφου, και λαμβάνει μέρος στις εργασίες της επιστημονικής επιτροπής του οργανισμού.Άρθρο 4Εντός τριών


text: μηνών από την έναρξη ισχύος της παρούσας συμφωνίας, η Ουγγαρία γνωστοποιεί στον οργανισμό τα κύρια στοιχεία που συγκροτούν τα εθνικά της δίκτυα πληροφοριών, όπως καθορίζονται στο άρθρο 4 παράγραφος 2 του κανονισμού (ΕΟΚ) αριθ. 1210/90, όπως τροποποιήθηκε από τον κανονισμό (ΕΚ) αριθ. 933/1999.Άρθρο 5Η Ουγγαρία ορίζει ειδικότερα μεταξύ των οργάνων που αναφέρονται στο άρθρο 4, ή μεταξύ άλλων οργανισμών που είναι εγκατεστημένοι στο έδαφός της, ένα "εθνικό κομβικό σημείο" που θα είναι επιφορτισμένο με το συντονισμό ή/και τη διαβίβαση των πληροφοριών που παρέχονται σε εθνικό επίπεδο στον οργανισμό και στα όργανα ή στους φορείς που αποτελούν μέρος του Εionet, συμπεριλαμβανομένων των θεματικών κέντρων που αναφέρονται στο άρθρο 6.Άρθρο 6Εντός της χρονικής περιόδου που καθορίζεται στο άρθρο 4, η Ουγγαρία δύναται επίσης να ορίσει τα όργανα ή άλλους οργανισμούς εγκατεστημένους στο έδαφός της στους οποίους είναι δυνατόν να ανατεθεί ειδικά η συνεργασία με τον οργανισμό σε συγκεκριμένα θέματα ιδιαίτερου ενδιαφέροντος. Όργανο που έχει οριστεί κατ' αυτόν τον τρόπο θα πρέπει να είναι σε θέση να συνάπτει συμφωνία με τον οργανισμό προκειμένου να ενεργεί ως θεματικό κέντρο του δικτύου για συγκεκριμένες δραστηριότητες. Τα κέντρα αυτά συνεργάζονται με άλλα όργανα, που αποτελούν μέρος του δικτύου.Άρθρο 7Εντός τριών μηνών από την παραλαβή των πληροφοριών που προβλέπονται στα άρθρα 4, 5 και 6, το διοικητικό συμβούλιο του οργανισμού επανεξετάζει τα κύρια στοιχεία του δικτύου προκειμένου να λάβει υπόψη τη συμμετοχή της Ουγγαρίας.Άρθρο 8Η Ουγγαρία θα πρέπει να παρέχει στοιχεία σύμφωνα με τις υποχρεώσεις και την πρακτική που καθορίζονται στο πρόγραμμα εργασίας του οργανισμού, υπό τον όρο ότι προστατεύεται ο εμπιστευτικός χαρακτήρας τους.Άρθρο 9Ο οργανισμός δύναται να προβαίνει στους αναγκαίους διακανονισμούς με τα όργανα ή τους φορείς που έχει ορίσει η Ουγγαρία και που αποτελούν μέρος του δικτύου, όπως αναφέρεται στα άρθρα 4, 5 και 6, και ιδίως να συνάπτει συμβάσεις για την επιτυχή διεκπεραίωση των εργασιών που είναι δυνατόν να τους αναθέσει.Άρθρο 10Περιβαλλοντικά στοιχεία που παρέχονται στον οργανισμό ή που προέρχονται από αυτόν μπορούν να δημοσιεύονται και να τίθενται στη διάθεση του κοινού, υπό τον όρο ότι οι εμπιστευτικού χαρακτήρα πληροφορίες τυγχάνουν του αυτού βαθμού προστασίας στην Ουγγαρία και με τον παρεχόμενο στην Κοινότητα.Άρθρο 11Ο οργανισμός έχει νομική προσωπικότητα στην Ουγγαρία και την ευρύτερη δυνατή νομική ικανότητα που αναγνωρίζεται από τις εθνικές νομοθεσίες στα νομικά πρόσωπα.Άρθρο 12Η Ουγγαρία εφαρμόζει στον οργανισμό, όσον αφορά τη λειτουργία του στο πλαίσιο της παρούσας συμφωνίας, το πρωτόκολλο περί των προνομίων και ασυλιών των Ευρωπαϊκών Κοινοτήτων το οποίο, ως παράρτημα ΙΙ της παρούσας συμφωνίας αποτελεί αναπόσπαστο μέρος αυτής.Άρθρο 13Κατά παρέκκλιση του άρθρου 12 παράγραφος 2 στοιχείο α) του κανονισμού (ΕΟΚ, Ευρατόμ, ΕΚΑΧ) αριθ. 259/68 του Συμβουλίου περί καθορισμού του κανονισμού υπηρεσιακής καταστάσεως των υπαλλήλων και του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων, υπήκοοι της Ουγγαρίας που απολαύουν των πολιτικών τους δικαιωμάτων μπορούν να προσληφθούν, με σύμβαση, από τον διευθυντή του οργανισμού.Άρθρο 14Τα συμβαλλόμενα μέρη λαμβάνουν όλα τα γενικά ή ειδικά μέτρα που απαιτούνται για να εκπληρώσουν τις υποχρεώσεις τους δυνάμει της παρούσας συμφωνίας. Φροντίζουν για την επίτευξη των στόχων που καθορίζονται στην παρούσα συμφωνία.Άρθρο 151. Έξι


text: μήνες πριν από τη λήξη του τρίτου έτους από την έναρξη ισχύος της παρούσας συμφωνίας, τα συμβαλλόμενα μέρη επανεξετάζουν την εφαρμογή της και αποφασίζουν, ενδεχομένως, να επιφέρουν τροποποιήσεις σε ορισμένους όρους της.2. Η παρούσα συμφωνία συνάπτεται για απεριόριστο χρονικό διάστημα έως ότου η Ουγγαρία καταστεί μέλος της Ευρωπαϊκής Ένωσης. Κάθε συμβαλλόμενο μέρος μπορεί να καταγγείλει την παρούσα συμφωνία με κοινοποίηση προς το άλλο συμβαλλόμενο μέρος. Η παρούσα συμφωνία παύει να ισχύει έξι μήνες μετά την ημερομηνία της κοινοποίησης αυτής.Άρθρο 16Η παρούσα συμφωνία εφαρμόζεται, αφενός, στα εδάφη στα οποία εφαρμόζονται οι συνθήκες για την ίδρυση της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα και υπό τους όρους που προβλέπονται στις συνθήκες αυτές και, αφετέρου, στο έδαφος της Ουγγαρίας.Άρθρο 17Η παρούσα συμφωνία συντάσσεται σε δύο αντίτυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική, φινλανδική και ουγγρική γλώσσα, και όλα τα κείμενα είναι εξίσου αυθεντικά.Άρθρο 18Η παρούσα συμφωνία εγκρίνεται από τα συμβαλλόμενα μέρη σύμφωνα με τις κατ' ιδίαν διαδικασίες τους. Η παρούσα συμφωνία αρχίζει να ισχύει την πρώτη ημέρα του δεύτερου μήνα μετά την ημερομηνία κατά την οποία το συμβαλλόμενο μέρος που έχει ολοκληρώσει τελευταίο τις διαδικασίες του διαβιβάζει σχετική κοινοποίηση στο άλλο.ΠΑΡΑΡΤΗΜΑ IΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΗΣ ΟΥΓΓΑΡΙΑΣ ΣΤΟΝ ΕΥΡΩΠΑΪΚΟ ΟΡΓΑΝΙΣΜΟ ΠΕΡΙΒΑΛΛΟΝΤΟΣ1. Η χρηματοδοτική συνεισφορά την οποία οφείλει να καταβάλει η Ουγγαρία στον προϋπολογισμό της Ευρωπαϊκής Ένωσης για τη συμμετοχή της στον Ευρωπαϊκό Οργανισμό Περιβάλλοντος είναι η ακόλουθη:- πρώτο έτος: 490000 ευρώ,- δεύτερο έτος: 619000 ευρώ,- τρίτο έτος: 749000 ευρώ.Από το τέταρτο έτος, η Ουγγαρία αναλαμβάνει το πλήρες κόστος της χρηματοδοτικής της συνεισφοράς, ήτοι 749000 ευρώ.2. Κατά την πρώτη τριετή περίοδο, η Ουγγαρία δύναται να χρησιμοποιήσει εν μέρει την κοινοτική συνδρομή για την καταβολή της συνεισφοράς της στον Ευρωπαϊκό Οργανισμό Περιβάλλοντος, με μέγιστο ποσοστό συμμετοχής του Phare 75 % για το πρώτο έτος, 60 % για το δεύτερο έτος και 50 % για το τρίτο έτος. Σύμφωνα με τη χωριστή διαδικασία προγραμματισμού Phare, τα απαιτούμενα κεφάλαια Phare θα μεταφερθούν στην Ουγγαρία μέσω χωριστού χρηματοδοτικού μνημονίου.Το υπόλοιπο της συνεισφοράς θα καλυφθεί από την Ουγγαρία. Από το τέταρτο έτος, η Ουγγαρία καλύπτει εξ ολοκλήρου το πλήρες κόστος της συμμετοχής της στον οργανισμό.3. Για τη διαχείριση της συνεισφοράς της Ουγγαρίας, εφαρμόζεται ο δημοσιονομικός κανονισμός που εφαρμόζεται στο γενικό προϋπολογισμό της Ευρωπαϊκής Ένωσης.Οι δαπάνες ταξιδιού και διαμονής των αντιπροσώπων και των εμπειρογνωμόνων της Ουγγαρίας για τη συμμετοχή τους στις δραστηριότητες του Ευρωπαϊκού Οργανισμού Περιβάλλοντος ή σε συνεδριάσεις που συνδέονται με την υλοποίηση του προγράμματος εργασίας του οργανισμού, επιστρέφονται από τον Ευρωπαϊκό Οργανισμό Περιβάλλοντος στην ίδια βάση και σύμφωνα με τις διαδικασίες που ισχύουν για τα κράτη μέλη της Ευρωπαϊκής Ένωσης.4. Μετά την έναρξη ισχύος της παρούσας συμφωνίας και στην αρχή κάθε επομένου έτους, η Επιτροπή απευθύνει στην Ουγγαρία πρόσκληση για την καταβολή ποσού αντίστοιχου προς τη συνεισφορά της στον Ευρωπαϊκό Οργανισμό Περιβάλλοντος δυνάμει της παρούσας συμφωνίας. Για το πρώτο ημερολογιακό έτος της συμμετοχής της, η Ουγγαρία καταβάλει, κατ' αναλογία, συνεισφορά η οποία υπολογίζεται από την ημερομηνία ενάρξεως της συμμετοχής της έως το τέλος του έτους. Για τα


text: επόμενα έτη, η συνεισφορά θα είναι σύμφωνη με την παρούσα συμφωνία.5. Η συνεισφορά αυτή εκφράζεται σε ευρώ και καταβάλλεται σε τραπεζικό λογαριασμό της Επιτροπής των Ευρωπαϊκών Κοινοτήτων σε ευρώ.6. Η Ουγγαρία θα καταβάλει τη συνεισφορά της σύμφωνα με την πρόσκληση καταβολής:- για το τμήμα που της αναλογεί, μέχρι την 1η Μαΐου, εφόσον η πρόσκληση έχει αποσταλεί από την Επιτροπή πριν από την 1η Απριλίου, ή, το αργότερο, εντός 30 ημερών μετά την αποστολή της πρόσκλησης,- για το τμήμα που χρηματοδοτείται από το Phare, μέχρι την 1η Μαΐου, εφόσον τα αντίστοιχα ποσά έχουν αποσταλεί στην Ουγγαρία μέχρι την ημερομηνία αυτή, ή, το αργότερο, εντός 30 ημερών μετά την αποστολή των εν λόγω κεφαλαίων στην Ουγγαρία.7. Οιαδήποτε καθυστέρηση στην καταβολή της συνεισφοράς οδηγεί σε πληρωμή τόκων από την Ουγγαρία για το οφειλόμενο ποσό από την ημερομηνία λήξης της προθεσμίας πληρωμής. Το επιτόκιο αντιστοιχεί στο επιτόκιο που εφαρμόζεται από την Ευρωπαϊκή Κεντρική Τράπεζα, την ημερομηνία λήξης της προθεσμίας πληρωμής, για τις συναλλαγές της σε ευρώ, προσαυξημένο κατά 1,5 εκατοστιαίες μονάδες.ΠΑΡΑΡΤΗΜΑ IIΠΡΩΤΟΚΟΛΛΟ ΠΕΡΙ ΤΩΝ ΠΡΟΝΟΜΙΩΝ ΚΑΙ ΑΣΥΛΙΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,ΕΠΕΙΔΗ σύμφωνα με το άρθρο 28 της συνθήκης για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, οι Κοινότητες και η Ευρωπαϊκή Τράπεζα Επενδύσεων απολαύουν στην επικράτεια των κρατών μελών των αναγκαίων προνομίων και ασυλιών για την εκπλήρωση της αποστολής τους,ΣΥΝΕΦΩΝΗΣΑΝ επί των ακολούθων διατάξεων που προσαρτώνται στη συνθήκη αυτή:ΚΕΦΑΛΑΙΟ IΠΕΡΙΟΥΣΙΑΚΑ ΣΤΟΙΧΕΙΑ, ΚΕΦΑΛΑΙΑ, ΣΤΟΙΧΕΙΑ ΕΝΕΡΓΗΤΙΚΟΥ ΚΑΙ ΠΡΑΞΕΙΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝΆρθρο 1Οι χώροι και τα κτίρια των Κοινοτήτων είναι απαραβίαστα. Δεν υπόκεινται σε έρευνα, κατάσχεση, επίταξη ή απαλλοτρίωση. Τα περιουσιακά στοιχεία και τα στοιχεία ενεργητικού των Κοινοτήτων δεν δύναται να αποτελέσουν αντικείμενο οποιουδήποτε αναγκαστικού μέτρου διοικητικής ή δικαστικής αρχής, άνευ αδείας του Δικαστηρίου.Άρθρο 2Τα αρχεία των Κοινοτήτων είναι απαραβίαστα.Άρθρο 3Οι Κοινότητες, τα στοιχεία ενεργητικού τους, τα έσοδα και λοιπά περιουσιακά τους στοιχεία απαλλάσσονται όλων των αμέσων φόρων.Οι κυβερνήσεις των κρατών μελών λαμβάνουν τα κατάλληλα μέτρα, όταν τους είναι δυνατό, για την έκπτωση ή επιστροφή του ποσού των εμμέσων φόρων και των τελών επί των πωλήσεων που περιλαμβάνονται στην τιμή των κινητών ή ακινήτων περιουσιακών στοιχείων, όταν οι Κοινότητες πραγματοποιούν για υπηρεσιακή χρήση σημαντικές αγορές των οποίων η τιμή περιλαμβάνει φόρους και τέλη αυτής της φύσεως. Εντούτοις, η εφαρμογή των διατάξεων αυτών δεν πρέπει να έχει ως αποτέλεσμα τη νόθευση του ανταγωνισμού εντός των Κοινοτήτων.Δεν παρέχονται απαλλαγές όσον αφορά τους φόρους, τέλη και δικαιώματα που επιβάλλονται ως ανταπόδοση για παροχές υπηρεσιών κοινής ωφελείας.Άρθρο 4Οι Κοινότητες απαλλάσσονται όλων των δασμών, απαγορεύσεων και περιορισμών επί των εισαγωγών και εξαγωγών ως προς τα είδη που προορίζονται για υπηρεσιακή χρήση. Τα εισαγόμενα κατ' αυτόν τον τρόπο είδη δεν διατίθενται, επαχθώς ή χαριστικώς, στο έδαφος της χώρας στην οποία έχουν εισαχθεί, εκτός αν αυτό γίνεται υπό όρους που εγκρίνει η κυβέρνηση της χώρας αυτής.Οι Κοινότητες απαλλάσσονται επίσης από κάθε δασμό και κάθε απαγόρευση και περιορισμό επί των εισαγωγών και εξαγωγών, όσον αφορά τις δημοσιεύσεις τους.Άρθρο 5Η Ευρωπαϊκή Κοινότητα Άνθρακα και Χάλυβα δύναται να κατέχει συνάλλαγμα και να έχει λογαριασμούς σε οποιοδήποτε νόμισμα.ΚΕΦΑΛΑΙΟ IIΕΠΙΚΟΙΝΩΝΙΕΣ ΚΑΙ ΤΑΥΤΟΤΗΤΕΣΆρθρο 6Τα όργανα


text: των Κοινοτήτων απολαύουν για την υπηρεσιακή τους επικοινωνία και τη διακίνηση των εγγράφων τους, εντός της επικρατείας κάθε κράτους μέλους, της μεταχειρίσεως που επιφυλάσσεται από το κράτος μέλος αυτό στις διπλωματικές αποστολές.Η υπηρεσιακή αλληλογραφία και οι λοιπές υπηρεσιακές επικοινωνίες των οργάνων των Κοινοτήτων δεν υπόκεινται σε λογοκρισία.Άρθρο 71. Οι πρόεδροι των οργάνων των Κοινοτήτων δύνανται να εκδίδουν για τα μέλη και το λοιπό προσωπικό των οργάνων των Κοινοτήτων ταυτότητες, των οποίων ο τύπος ορίζεται από το Συμβούλιο και οι οποίες αναγνωρίζονται ως έγκυρα πιστοποιητικά κυκλοφορίας από τις αρχές των κρατών μελών. Οι ταυτότητες εκδίδονται για τους υπαλλήλους των Κοινοτήτων και το λοιπό προσωπικό υπό προϋποθέσεις που καθορίζονται από τον κανονισμό περί της υπηρεσιακής καταστάσεως των υπαλλήλων και από το καθεστώς που διέπει το λοιπό προσωπικό των Κοινοτήτων.Η Επιτροπή δύναται να συνάπτει συμφωνίες για να αναγνωρισθούν οι ταυτότητες αυτές ως έγκυρα πιστοποιητικά κυκλοφορίας στην επικράτεια τρίτων κρατών.2. Εντούτοις, το άρθρο 6 του πρωτοκόλλου περί των προνομίων και ασυλιών της Ευρωπαϊκής Κοινότητας Άνθρακα και Χάλυβα εξακολουθεί να εφαρμόζεται για τα μέλη και το λοιπό προσωπικό των οργάνων που έχουν κατά την έναρξη ισχύος της παρούσας συνθήκης στην κατοχή τους την ταυτότητα που προβλέπει το προαναφερθέν άρθρο, και αυτό μέχρις εφαρμογής των διατάξεων της ως άνω παραγράφου 1.ΚΕΦΑΛΑΙΟ IIIΜΕΛΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥΆρθρο 8Περιορισμοί διοικητικής ή άλλης φύσεως δεν επιβάλλονται στην ελεύθερη μετακίνηση των μελών του Ευρωπαϊκού Κοινοβουλίου, όταν μεταβαίνουν στον τόπο συνεδριάσεως του Ευρωπαϊκού Κοινοβουλίου ή όταν επιστρέφουν από αυτόν.Στα μέλη του Ευρωπαϊκού Κοινοβουλίου παρέχονται, όσον αφορά τους τελωνειακούς και συναλλαγματικούς ελέγχους:α) από τη δική τους κυβέρνηση, οι αυτές διευκολύνσεις που παρέχονται στους ανωτέρους υπαλλήλους οι οποίοι μεταβαίνουν στο εξωτερικό για επίσημη πρόσκαιρη αποστολή·β) από τις κυβερνήσεις των άλλων κρατών μελών, οι αυτές διευκολύνσεις που παρέχονται στους αντιπροσώπους αλλοδαπών κυβερνήσεων που ευρίσκονται σε επίσημη πρόσκαιρη αποστολή.Άρθρο 9Τα μέλη του Ευρωπαϊκού Κοινοβουλίου δεν υπόκεινται σε έρευνα, κράτηση ή δίωξη για γνώμη ή ψήφο δοθείσα κατά την άσκηση των καθηκόντων τους.Άρθρο 10Κατά τη διάρκεια των συνόδων του Ευρωπαϊκού Κοινοβουλίου τα μέλη του απολαύουν:α) εντός της επικρατείας των κρατών τους, των ασυλιών που αναγνωρίζονται στα μέλη του Κοινοβουλίου της χώρας τους·β) εντός της επικρατείας άλλων κρατών μελών, της εξαιρέσεως από κάθε μέτρο κρατήσεως και κάθε δικαστική δίωξη.Η ασυλία τους καλύπτει επίσης όταν μεταβαίνουν στον τόπο συνεδριάσεως του Ευρωπαϊκού Κοινοβουλίου ή όταν επιστρέφουν από αυτόν.Επίκληση της ασυλίας δεν δύναται να γίνει στην περίπτωση αυτοφώρου εγκλήματος και ούτε δύναται να εμποδίσει την άσκηση του δικαιώματος του Ευρωπαϊκού Κοινοβουλίου να άρει την ασυλία ενός από τα μέλη του.ΚΕΦΑΛΑΙΟ IVΑΝΤΙΠΡΟΣΩΠΟΙ ΤΩΝ ΚΡΑΤΩΝ ΜΕΛΩΝ ΣΥΜΜΕΤΕΧΟΝΤΕΣ ΣΤΙΣ ΕΡΓΑΣΙΕΣ ΤΩΝ ΟΡΓΑΝΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝΆρθρο 11Οι αντιπρόσωποι των κρατών μελών που συμμετέχουν στις εργασίες των οργάνων των Κοινοτήτων, καθώς και ο σύμβουλοί τους και τεχνικοί εμπειρογνώμονες, απολαύουν, κατά τη διάρκεια της ασκήσεως των καθηκόντων τους και κατά τη διάρκεια ταξιδίων τους προς ή από τον τόπο συνεδριάσεως, των καθιερωμένων προνομίων, ασυλιών ή διευκολύνσεων.Το παρόν άρθρο εφαρμόζεται επίσης στα μέλη και τα συμβουλευτικά όργανα των Κοινοτήτων.ΚΕΦΑΛΑΙΟ VΥΠΑΛΛΗΛΟΙ ΚΑΙ ΛΟΙΠΟ ΠΡΟΣΩΠΙΚΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝΆρθρο 12Στην επικράτεια κάθε κράτους μέλους και ανεξαρτήτως ιθαγενείας, οι υπάλληλοι και το


text: λοιπό προσωπικό των Κοινοτήτων:α) απολαύουν ετεροδικίας για πράξεις στις οποίες προέβησαν, συμπεριλαμβανομένου του προφορικού ή γραπτού λόγου, ενεργώντας υπό την επίσημη ιδιότητά τους, με την επιφύλαξη της εφαρμογής των διατάξεων των συνθηκών που αφορούν, αφενός μεν, τους κανόνες περί ευθύνης των υπαλλήλων και του λοιπού προσωπικού έναντι των Κοινοτήτων, αφετέρου δε, περί της αρμοδιότητος του Δικαστηρίου επί των διαφορών μεταξύ των Κοινοτήτων και των υπαλλήλων και λοιπού προσωπικού της. Η ασυλία αυτή εξακολουθεί να ισχύει και μετά τη λήξη της θητείας τους·β) δεν υπόκεινται, όπως και οι σύζυγοί τους και τα συντηρούμενα από αυτούς μέλη της οικογενείας τους, στους περιορισμούς διακινήσεως και στις διατυπώσεις εγγραφής στα μητρώα αλλοδαπών·γ) απολαύουν, όσον αφορά τις νομισματικές ρυθμίσεις ή τις ρυθμίσεις περί συναλλάγματος, των διευκολύνσεων που αναγνωρίζονται από την καθιερωμένη πρακτική στους υπαλλήλους των διεθνών οργανισμών·δ) απολαύουν του δικαιώματος να εισάγουν ατελώς την οικοσκευή και τα προσωπικά τους είδη κατά την πρώτη ανάληψη των καθηκόντων τους στην ενδιαφερόμενη χώρα και του δικαιώματος να τα επανεξάγουν ατελώς, κατά τη λήξη της θητείας τους, με την επιφύλαξη και στις δύο περιπτώσεις των όρων που κρίνονται αναγκαίοι από την κυβέρνηση της χώρας στην οποία ασκείται το δικαίωμα·ε) απολαύουν το δικαιώματος να εισάγουν ατελώς το αυτοκίνητο που προορίζεται για προσωπική τους χρήση, το οποίο έχει αποκτηθεί στη χώρα της τελευταίας τους διαμονής ή στη χώρα της οποίας είναι υπήκοοι σύμφωνα με τους όρους του εσωτερικού εμπορίου αυτής και να το επανεξάγουν ατελώς, με την επιφύλαξη και στις δύο περιπτώσεις των όρων που κρίνονται αναγκαίοι από την κυβέρνηση της ενδιαφερόμενης χώρας.Άρθρο 13Επί των αποδοχών, μισθών και λοιπών αμοιβών που καταβάλλουν οι Κοινότητες στους υπαλλήλους και το λοιπό προσωπικό τους, επιβάλλεται φόρος υπέρ των Κοινοτήτων σύμφωνα με τους όρους και τη διαδικασία που καθορίζονται από το Συμβούλιο προτάσει της Επιτροπής.Οι υπάλληλοι και το λοιπό προσωπικό απαλλάσσονται από την επιβολή εσωτερικών φόρων επί των αποδοχών, μισθών και λοιπών αμοιβών, που καταβάλλονται από τις Κοινότητες.Άρθρο 14Για την εφαρμογή του φόρου επί του εισοδήματος και της περιουσίας, του φόρου κληρονομιών, καθώς και για την εφαρμογή των συμβάσεων περί αποφυγής της διπλής φορολογίας που έχουν συναφθεί μεταξύ των κρατών μελών των Κοινοτήτων, οι υπάλληλοι και το λοιπό προσωπικό, οι οποίοι έχουν εγκατασταθεί, απλώς και μόνο λόγω της ασκήσεως των καθηκόντων τους στην υπηρεσία των Κοινοτήτων, στην επικράτεια ενός κράτους μέλους, άλλου από το κράτος της φορολογικής κατοικίας στην οποία έχουν κατά το χρόνο της εισόδου τους στην υπηρεσία των Κοινοτήτων, θεωρούνται και στις δύο αυτές χώρες ότι διατηρούν την προηγούμενη κατοικία τους εφόσον αυτή ευρίσκεται σε κράτος μέλος των Κοινοτήτων. Η διάταξη αυτή εφαρμόζεται ομοίως και για τον ή τη σύζυγο, στο μέτρο που αυτός ή αυτή δεν ασκεί ιδίαν επαγγελματική δραστηριότητα, καθώς και για τα τέκνα των οποίων έχουν την επιμέλεια και τα οποία συντηρούνται από τα πρόσωπα που αναφέρονται στο παρόν άρθρο.Τα κινητά πράγματα τα οποία ανήκουν στα πρόσωπα που προβλέπονται στην προηγούμενη παράγραφο και που ευρίσκονται στην επικράτεια του κράτους διαμονής απαλλάσσονται του φόρου κληρονομίας στο κράτος αυτό. Για την επιβολή του φόρου αυτού θεωρούνται ευρισκόμενα εντός του κράτους της φορολογικής


text: κατοικίας, με την επιφύλαξη των δικαιωμάτων τρίτων κρατών και της ενδεχομένης εφαρμογής διατάξεων διεθνών συμβάσεων περί διπλής φορολογίας.Κατοικία κτηθείσα απλώς και μόνο λόγω της ασκήσεως καθηκόντων στην υπηρεσία άλλων διεθνών οργανισμών δεν λαμβάνεται υπόψη για την εφαρμογή των διατάξεων του παρόντος άρθρου.Άρθρο 15Το Συμβούλιο καθορίζει ομοφώνως προτάσει της Επιτροπής το καθεστώς των κοινωνικών παροχών που εφαρμόζεται στους υπαλλήλους και το λοιπό προσωπικό των Κοινοτήτων.Άρθρο 16Το Συμβούλιο προσδιορίζει, προτάσει της Επιτροπής και κατόπιν διαβουλεύσεως με τα άλλα ενδιαφερόμενα όργανα, τις κατηγορίες υπαλλήλων και λοιπού προσωπικού των Κοινοτήτων, για τους οποίους εφαρμόζονται, εν όλω ή εν μέρει, οι διατάξεις των άρθρων 12, 13 δεύτερο εδάφιο και 14.Τα ονόματα, η υπηρεσιακή θέση και οι διευθύνσεις των υπαλλήλων και του λοιπού προσωπικού που περιλαμβάνεται στις κατηγορίες αυτές, ανακοινώνονται περιοδικώς στις κυβερνήσεις των κρατών μελών.ΚΕΦΑΛΑΙΟ VIΠΡΟΝΟΜΙΑ ΚΑΙ ΑΣΥΛΙΕΣ ΤΩΝ ΑΠΟΣΤΟΛΩΝ ΤΡΙΤΩΝ ΚΡΑΤΩΝ ΔΙΑΠΙΣΤΕΥΜΕΝΩΝ ΣΤΙΣ ΕΥΡΩΠΑΪΚΕΣ ΚΟΙΝΟΤΗΤΕΣΆρθρο 17Το κράτος μέλος στην επικράτεια του οποίου ευρίσκεται η έδρα των Κοινοτήτων παραχωρεί στις αποστολές τρίτων κρατών, που είναι διαπιστευμένες στις Κοινότητες, τις καθιερωμένες ασυλίες και διπλωματικά προνόμια.ΚΕΦΑΛΑΙΟ VIIΓΕΝΙΚΕΣ ΔΙΑΤΑΞΕΙΣΆρθρο 18Τα προνόμια, οι ασυλίες και οι διευκολύνσεις παρέχονται στους υπαλλήλους και το λοιπό προσωπικό των Κοινοτήτων αποκλειστικώς προς το συμφέρον των Κοινοτήτων.Τα όργανα των Κοινοτήτων υποχρεούνται να άρουν την ασυλία που εχορηγήθη σε έναν υπάλληλο ή σε οποιονδήποτε από το λοιπό προσωπικό, στις περιπτώσεις κατά τις οποίες κρίνουν ότι η άρση της ασυλίας δεν είναι αντίθετη προς τα συμφέροντα των Κοινοτήτων.Άρθρο 19Για την εφαρμογή του παρόντος πρωτοκόλλου, τα όργανα των Κοινοτήτων ενεργούν σε συνεννόηση με τις αρμόδιες αρχές των ενδιαφερομένων κρατών μελών.Άρθρο 20Τα άρθρα 12 έως και 15 και 18 εφαρμόζονται επί των μελών της Επιτροπής.Άρθρο 21Τα άρθρα 12 έως και 15 και 18 εφαρμόζονται επί των δικαστών, των γενικών εισαγγελέων, του γραμματέως και των βοηθών εισηγητών του Δικαστηρίου, με την επιφύλαξη των διατάξεων του άρθρου 3 των πρωτοκόλλων περί του οργανισμού του Δικαστηρίου που αφορούν την ετεροδικία των δικαστών και των γενικών εισαγγελέων.Άρθρο 22Το παρόν πρωτόκολλο εφαρμόζεται επίσης επί της Ευρωπαϊκής Τράπεζας Επενδύσεων, επί των μελών των οργάνων της, επί του προσωπικού της και επί των αντιπροσώπων των κρατών μελών, οι οποίοι συμμετέχουν στις εργασίες της, με την επιφύλαξη των διατάξεων του πρωτοκόλλου περί του καταστατικού της.Η Ευρωπαϊκή Τράπεζα Επενδύσεων απαλλάσσεται επιπλέον παντός φόρου και τέλους λόγω αυξήσεως του κεφαλαίου της, καθώς και διαφόρων διατυπώσεων που συνεπάγονται οι ενέργειες αυτές στο κράτος στο οποίο έχει την έδρα της. Επίσης, καμία επιβάρυνση δεν επιβάλλεται κατά τη διάλυση και εκκαθάρισή της. Τέλος, η δραστηριότητα της Τράπεζας και των οργάνων της, που ασκείται σύμφωνα με τους καταστατικούς όρους, δεν υπόκειται στους φόρους κύκλου εργασιών.Άρθρο 23Το παρόν πρωτόκολλο εφαρμόζεται επίσης στην Ευρωπαϊκή Κεντρική Τράπεζα, στα μέλη των οργάνων της και στο προσωπικό της, με την επιφύλαξη των διατάξεων του πρωτοκόλλου περί του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας.Η Ευρωπαϊκή Κεντρική Τράπεζα απαλλάσσεται επιπλέον από κάθε φόρο ή παρόμοια επιβάρυνση λόγω αυξήσεως του κεφαλαίου της, καθώς και από τις διάφορες διατυπώσεις που συνεπάγονται οι ενέργειες αυτές στο κράτος στο οποίο έχει την έδρα της. Οι δραστηριότητες της τράπεζας


text:
 Avis juridique important
 |
 21987A0325(01)
 Πρωτόκολλο προσχώρησης του Μεξικού στη Γενική Συμφωνία Δασμών και Εμπορίου
 Επίσημη Εφημερίδα αριθ. L 081 της 25/03/1987 σ. 0043 - 0044 Φινλανδική ειδική έκδοση: Κεφάλαιο 11 τόμος 11 σ. 0436 Σουηδική ειδική έκδοση: Κεφάλαιο 11 τόμος 11 σ. 0436
 *****(ΜΕΤΑΦΡΑΣΗ) ΠΡΩΤΟΚΟΛΛΟ Προσχώρησης του Μεξικού στη Γενική Συμφωνία Δασμών και Εμπορίου ΟΙ ΚΥΒΕΡΝΗΣΕΙΣ ΟΙ ΟΠΟΙΕΣ ΕΙΝΑΙ ΣΥΜΒΑΛΛΟΜΕΝΑ ΜΕΡΗ ΤΗΣ ΓΕΝΙΚΗΣ ΣΥΜΦΩΝΙΑΣ ΔΑΣΜΩΝ ΚΑΙ ΕΜΠΟΡΙΟΥ, που στο εξής ονομάζονται « συμβαλλόμενα μέρη» και «Γενική Συμφωνία» αντίστοιχα, Η ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΤΑ και Η ΚΥΒΕΡΝΗΣΗ ΤΩΝ ΗΝΩΜΕΝΩΝ ΠΟΛΙΤΕΙΩΝ ΤΟΥ ΜΕΞΙΚΟΥ, που στο εξής ονομάζεται «Μεξικό», ΛΑΜΑΒΑΝΟΝΤΑΣ ΥΠΟ ΣΗΜΕΙΩΣΗ το γεγονός ότι το Μεξικό, λόγω της σημερινής του κατάστασης ως αναπτυσσόμενη χώρα, θα τύχει της ειδικής και πιο ευνοϊκής μεταχείρισης, την οποία έχουν θεσπίσει για τις χώρες αυτές η Γενική Συμφωνία και οι άλλες διατάξεις που απορρέουν απ' αυτήν, ΕΧΟΝΤΑΣ ΥΠΟΨΗ τα αποτελέσματα των διαπραγματεύσεων που είχαν ως στόχο την προσχώρηση του Μεξικού στη Γενική Συμφωνία, ΣΥΜΦΩΝΗΣΑΝ, μέσω των εκπροσώπων τους, στις ακόλουθες διατάξεις: ΜΕΡΟΣ Ι Γενικές διατάξεις 1. Από την ημερομηνία κατά την οποία θα αρχίσει να ισχύει το παρόν πρωτόκολλο σύμφωνα με την παράγραφο 9, το Μεξικό γίνεται συμβαλλόμενο μέρος της Γενικής Συμφωνίας, κατά την έννοια του άρθρου ΧΧΧΙΙ της εν λόγω Συμφωνίας και εφαρμόζει, ως προς τα συμβαλλόμενα μέρη, προσωρινά και με την επιφύλαξη των διατάξεων του παρόντος πρωτοκόλλου: α) Τα μέρη Ι, ΙΙΙ και IV της Γενικής Συμφωνίας· β) Το μέρος ΙΙ της Γενικής Συμφωνίας στο βαθμό που είναι σύμφωνο με την ισχύουσα νομοθεσία του την ημερομηνία του παρόντος πρωτοκόλλου. Οι υποχρεώσεις που περιλαμβάνονται στο άρθρο Ι παράγραφος 1 με αναφορά στο άρθρο ΙΙΙ καθώς και εκείνες που περιλαμβάνονται στο άρθρο ΙΙ παράγραφος 2, στοιχείο β) με αναφορά στο άρθρο VI της Γενικής Συμφωνίας θεωρούνται για τους σκοπούς της παρούσας παραγράφου, ότι υπάγονται στο μέρος ΙΙ της Γενικής Συμφωνίας. 2. α) Οι διατάξεις της Γενικής Συμφωνίας που θα εφαρμόζει, ως προς τα συμβαλλόμενα μέρη, το Μεξικό, σύμφωνα με την παράγραφο 83 του L/6010, και με εξαίρεση αντίθετη διάταξη του παρόντος πρωτοκόλλου, είναι οι διατάξεις που περιλαμβάνονται στο κείμενο που προσαρτάται στην τελική πράξη της δεύτερης συνόδου της Προπαρασκευαστικής Επιτροπής της Διάσκεψης των Ηνωμένων Εθνών για το Εμπόριο και την Απασχόληση, όπως διορθώνονται ή τροποποιούνται από τις πράξεις εκείνες οι οποίες ενδεχομένως θα ισχύουν κατά την ημερομηνία που το Μεξικό θα γίνει συμβαλλόμενο μέρος. β) Σε όλες τις περιπτώσεις που η παράγραφος 6 του άρθρου V, το στοιχείο δ) της παραγράφου 4 του άρθρου VII και το στοιχείο γ) της παραγράφου 3 του άρθρου Χ της Γενικής Συμφωνίας αναφέρουν την ημερομηνία της εν λόγω συμφωνίας, η ημερομηνία που ισχύει όσον αφορά το Μεξικό είναι η ημερομηνία του παρόντος πρωτοκόλλου. 3. Όσον αφορά τη γεωργία, τα συμβαλλόμενα μέρη αναγνωρίζουν την προτεραιότητα που δίνει το Μεξικό στον τομέα αυτόν στην οικονομική και κοινωνική του πολιτική. Ως προς το θέμα αυτό, και για να βελτιώσει τη γεωργική του παραγωγή, να διατηρήσει το σύστημα έγγειας ιδιοκτησίας και να προστατεύσει τα εισοδήματα και τις δυνατότητες απασχόλησης των γεωργών, το Μεξικό θα


text: συνεχίσει να εφαρμόζει το πρόγραμμά του για η σταδιακή αντικατάσταση των αδειών που απαιτούνται πριν την εισαγωγή με δασμολογική προστασία, στο βαθμό που τούτο συμβιβάζεται με τους στόχους του στον τομέα αυτόν και σύμφωνα με τις διατάξεις της παραγράφου 29 του εγγράφου L/6010. 4. Τα συμβαλλόμενα μέρη γνωρίζουν την πρόθεση του Μεξικού να εφαρμόζει το εθνικό αναπτυξιακό του πρόγραμμα και τα τομεακά και περιφερειακά του προγράμματα και να εκδίδει τις πράξεις που είναι απαραίτητες για την εκτέλεση των προγραμμάτων αυτών, συμπεριλαμβανομένων των πράξεων φορολογικής και χρηματοδοτικής φύσεως, σύμφωνα με τις διατάξεις της Γενικής Συμφωνίας και της παραγράφου 35 του εγγράφου L/6010. 5. Το Μεξικό ασκεί την κυριαρχία του επί των φυσικών πόρων, σύμφωνα με το εθνικό πολιτικό Σύνταγμα. Το Μεξικό μπορεί να διατηρήσει ορισμένους περιορισμούς στις εξαγωγές που έχουν σχέση με τη διατήρηση των πόρων αυτών, ιδίως στον τομέα της ενέργειας, με βάση τις κοινωνικές και αναπτυξιακές ανάγκες, εάν οι περιορισμοί αυτοί στις εξαγωγές εφαρμόζονται συγχρόνως με περιορισμούς στην εγχώρια παραγωγή ή κατανάλωση. ΜΕΡΟΣ ΙΙ Κατάλογος 6. Από την έναρξη ισχύος του παρόντος πρωτοκόλλου ο κατάλογος που περιλαμβάνεται στο παράρτημα προσαρτάται στη Γενική Συμφωνία. 7. α) Σε όλες τις περιπτώσεις που η παράγραφος 1 του άρθρου ΙΙ της Γενικής Συμφωνίας αναφέρεται στην ημερομηνία της εν λόγω συμφωνίας, η ημερομηνία που ισχύει σχετικά με κάθε προϊόν που αποτελεί αντικείμενο παραχώρησης η οποία προβλέπεται στον κατάλογο που προσαρτάται στο παρόν πρωτόκολλο είναι η ημερομηνία του παρόντος πρωτοκόλλου. β) Σε όλες τις περιπτώσεις που το στοιχείο α) της παραγράφου 6 του άρθρου ΙΙ της Γενικής Συμφωνίας αναφέρεται στην ημερομηνία της εν λόγω συμφωνίας, η ημερομηνία που ισχύει όσον αφορά τον κατάλογο που προσαρτάται στο παρόν πρωτόκολλο είναι η ημερομηνία του παρόντος πρωτοκόλλου. ΜΕΡΟΣ ΙΙΙ Τελικές διατάξεις 8. Το παρόν πρωτόκολλο κατατίθεται στον γενικό διευθυντή των συμβαλλομένων μερών. Παραμένει ανοιχτό προς υπογραφή από το Μεξικό έως τις 31 Δεκεμβρίου 1986· ανοιχτό προς υπογραφή θα είναι και για τα συμβαλλόμενα μέρη και την Ευρωπαϊκή Οικονομική Κοινότητα. 9. Το παρόν πρωτόκολλο αρχίζει να ισχύει την τριακοστή ημέρα μετά την ημέρα υπογραφής του από το Μεξικό. 10. Το Μεξικό, αφού γίνει συμβαλλόμενο μέρος στη Γενική Συμφωνία σύμφωνα με την παράγραφο 1 του παρόντος πρωτοκόλλου, μπρεί να προσχωρήσει στην εν λόγω συμφωνία σύμφωνα με τις ισχύουσες ρήτρες του παρόντος πρωτοκόλλου, αφού καταθέσει στον γενικό διευθυντή έγγραφο προσχώρησης. Η προσχώρηση παράγει αποτελέσματα από την ημερομηνία που αρχίζει να ισχύει η Γενική Συμφωνία σύμφωνα με το άρθρο XXVI ή την τριακοστή ημέρα μετά την κατάθεση του εγγράφου προσχωρήσεως, εάν η ημερομηνία αυτή είναι μεταγενέστερη. Η προσχώρηση στη Γενική Συμφωνία σύμφωνα με την παρούσα παράγραφο θεωρείται, για τους σκοπούς της εφαρμογής της παραγράφου 2 του άρθρου ΧΧΧΙΙ της εν λόγω συμφωνίας, ως αποδοχή της συμφωνίας σύμφωνα με την παράγραφο 4 του άρθρου XXVI της εν λόγω συμφωνίας. 11. Το Μεξικό μπορεί να καταγγείλει την προσωρινή εφαρμογή της Γενικής Συμφωνίας πριν από την προσχώρησή του σ' αυτήν, σύμφωνα με την παράγραφο 10. Η καταγγελία αυτή παράγει αποτελέσματα από την εξηκοστή ημέρα μετά την ημέρα που ο γενικός διευθυντής θα παραλάβει σχετική γραπτή


text: κοινοποίηση. 12. Ο γενικός διευθυντής παρέχει χωρίς καθυστέρηση επικυρωμένο αντίγραφο του παρόντος πρωτοκόλλου και κοινοποιεί τις υπογραφές του παρόντος πρωτοκόλλου σύμφωνα με την παράγραφο 8, σε όλα τα συμβαλλόμενα μέρη, την Ευρωπαϊκή Οικονομική Κοινότητα, το Μεξικό, και σε όλες τις κυβερνήσεις που προσχωρούν στη Γενική Συμφωνία προσωρινά. 13. Το παρόν πρωτόκολλο καταχωρείται σύμφωνα με τις διατάξεις του άρθρου 102 του Χάρτη των Ηνωμένων Εθνών. 14. Έγινε στη Γενεύη στις δέκα επτά Ιουλίου χίλια εννιακόσια ογδόντα έξι, σε ένα μοναδικό αντίτυπο, στην αγγλική, γαλλική και ισπανική γλώσσα, εκτός αν υπάρχει αντίθετη διάταξη όσον αφορά τον συνειμμένο κατάλογο· και τα τρία αυτά κείμενα είναι εξίσου αυθεντικά. ΠΑΡΑΡΤΗΜΑ ΚΑΤΑΛΟΓΟΣ LXXVII ΜΕΞΙΚΟ (Ο κατάλογος μπορεί να μελετηθεί στη γραμματεία της GATT στη Γενεύη)